
Juhisaare kiriku kellamees. 

Täna oli Pauluse kiriku konwent koos. Kes 
teda nüüd Pauluse kirikuks nimetas, sest see oli 
ainult pühakoja nimi, mis saksakeelsetes kiriku 
kirjades ütewal ja seisis, ka käärkambri ukse kohal, 
Tähendatud nimi oli sinna täkitud suurte mustade 
tähtedega laia siledasse kiwitahwlisse, tahwli all 
seisis weel , Jumala auks Anno 1....* Nime all 
oli weel publis:lm, aga hoolimata müürsepad 
olid kiriku wiimse krohwimise ajal aasta- ja salmi- 


numbrid nii rumalasti lubjakorra alla mainud, ets 


midagi wälja ei paistnud ja kellegil ei olnud siia- 
maale meele tulnud maha kraapida lubia korda. 
ksnes haritud inimesed, ja neid oli kõnes 
olewas koguduses üsna wähe, tundsid kiriku õiget 
nime. Igal pool hüüti teda aga jJuhisaare kirikuks. 
Muidugi nimetati kiriku järele kogudust sama nimega. 
Kust Pauluse kirik oli saanud niisuguse iselaa- 
dilise nime, ei teatud selgesti, olgugi, et seda sele- 
tati mitmet wiisi. Kõige kaugemasse minewikku 
wiis kiriku kohta käiw luulejutt, mida aga suur 
hulk koguduseliikmeid weel täna uskusid kindlana 
tõena, Ea käis nõnda; 
Wanal ajal katsuti Pauluse' kirikut ehitada 
mitmexse kohta, kuid sellega ei saadud hakkama, 
sest pahad waimud laotasid silmapilkse ajaga öösel 


selle maha, mis päewal ehitati. Siis tulnud kelle- 
gile järgmine hea nõu, kinnitatakse, et mehele seda 
unes öeidud: Pandagu must härg ja must hobune 
paari ja lastagu loomad minna oma tahtmist. Kus 
kohas nad seisma jääwad, seal on ehitamiseks. sün- 
nis paik. 

Loomad läinud tasa edasi. Jõudnud wiimaks 
Käru järwe'ääre ja kõndinud oma tahtmisel üsna järsu 
kalda ligidal. Äkitselt jooksnud jänes põõsast wälja. 
(Wanemad inimesed kinnitawad, et see sugugi 
jänes ei olnud ) Hobune ehmatanud, tahtnud jooksu 
panna. Keegi hüüdnud: , Juhi saarele!“ Sest muidu 
oleks loomad alla läinud järsust kaldast, Saar olnud 
siis samuti nagu nüüdki kalda lähedal järwes, aga 
ta seisnud kitsa maaribaga kaldaga ühenduses, 
Niipea kui keegi ohjaarust pingutanud, heitnud 
härg maha ja puurinud sarwe maasse. Hobune 
ei jaksanud ka üksi paigast liikuda ja nii jäänudki 
koorm sinna seisma. Pärast nähtud, et härg on 
oma sarwedega teinud maa peale wiirusid, Ja kui 
neid hoolsasti silmitsetud, leitud et need kujunenud 
ristiks. Seda peetud õigeks märguandmiseks ja see 
koht walitudki kiriku platsiks Töö õnnestanud. 
Pahad waimud ei juenud seal mitte kiwikestgi 
kõrwale nihutada õigelt paigalt. + 

See oli nüüd pilguke Juhisaare kiriku mine- 
wikku. , 

Konwendi koosoleku kohaks oli ra 
mikas peretuba. Toa põrand oli hoolega puhtaks 
pestud ja rehepapp Mart tagasilöönud põrandast 
wäljakulunud naelapead, iseäranis sealt kohast, kust 
kaudu õpeta'a auliku wöörmündri herraga sammub 
akna alla pandud tnolidele- Mõlemad toolid olid 
ühtemoodi kõrge korjaga ja treitud jalguga  Toolide 
ces seisis wäikene laud kirjutusriistega. Harilikult 
olid peretoas tüdrukute woodid, leiwaküna ja. köö- 
giukse kõrwal weeastja. Nüüd olid need sealt wälja 
wiidud: ainult pilt, mis meest kujutas, kellel 


lammas süles, tunnistas toatüdruku Leena aseme 
kohta. Leena oli selle pildi saanud hea proua 
käest, kuna Kingšepa-Jaan, kes lähedal külas puu- 
tööd tegi, raami wälmistas. 

Enne olid wöörmündrid konwendi koosolekute 
ajal seisnud harilikult püsti, aga sestsaadik kui 
wana Jalaka Juhan minestades maha langesja oma 
halli pea weriseks lõi wastu ahjunurka, pandi 
pingid konwendi päewaks peretuppa. Kes teab, 
mis häda läks wanamehele südamesse, aga wist kart- 
sid saksad, et mõni pikk mees juhtub jätie kukkuma, 
ja panid sellepärast pingid tuppa. Wana Jalakas 
oli ka tõepoolest kõige pikem wöörmünder 

Wöörmündrid kogusid kokku ükshaawalt. Sisse- 
tulija teretas käega ametwendi, otsis selle peale 
paraja paiga, silis sõrmedega juukseid, ja jäi esmalt 
natukeseks ajaks wagusi. Pea hakkas mehel nagu 
igaw ja siis pööras ta seltsimehe poole ja küsis 
sosistades: = ,Mis kell õieti peaks juba olema?“ 
Ka teised olid küsimist kuulnud, ja mitu pead pöö- 
rasid ahju ligidal olewa kella poole. Miks wana kell 
nii ahju ligidale oli seatud, ei teatud kindlasti, Aga 
küllap soojus ka hea wõis olla ta w»nadele wask- 
kontidele.. Wana oli see kell muidugi, sest isegi 
wöörmündrid ei teadnud õieti mäletada, millai ta 
üles pandud. Ehk küll wallatud kärpsed ta numbri- 
lava hoopis ära mustanud, tiksus ta sellest hoolimata 
nii ühetooniliselt, peaaegu pühalikult. Eks ta olnud 
jä 'kirikumõisa seinakell. 

nAeg on käes, sest kell kümme pidi algama,“ 
arwasid wöörmündrid ühtlaselt. ,Küllap nad nüüd 
warsti tulewad “ 

Kõikide silmad luurasid kirjutuskambri ust ja 
iseäraline waikus rõhus wöörmündrid. Seda uh- - 
kemalt tiksus kell ahju ligidal ja mõõtis harjunud 
wiisil oma pikkade roostetanud tunninäitajatega 
numbrilauda. 


Saksad ei tulnud weel. 


A 


Aegamööda läks tasane jutt elawamaks wöör- 
mündrite hulgas. Pati walla wöörmünder oleks hea 
meelega piibugi suitsema pannud, aga ise oma, ning 
mõne teise ametiwenna otsuse ja arwamise järel et: 
ysee oleks rumal, sest saksad wõiwad äkitselt tulla,* 
ci pannud ta ometi. Sõrmed wiibisid sellegipärast 
taskus piibu juures ja ta tõstis, hoides piipu kesk- 
mise ja nimetise sõrmede wahel, põidla ja esi 
mese sõrmega kaane lahu ja laskis siis naksatades 
kinni. Metsanurga wöörmünder oli aga kõige wanem 
mees oma ametwendade hulgas. Ta kortsus palg, 
sirge ja terawa seljaga tugew nina ja pikk habe, 
mis nüüd oli läinud peaaegu lumiwalgeks, andsid 
ta näole aukartust äratawa iime. Ametwennad pida- 
sid wanast seltsimehest rohkesti lugu ja saksad 
päriselt austasid teda. Juhtus nõupidamiste juures 
ikka, et ametwennad waatasid Metsanurga wana- 
mehe peale ennemalt, kui keegi midagi otsustas. 

Miks Metsanurga wanakesel siis ei pidanud ka 
mõju olema. Esmalt oli ta kõige wanem mees selts=- 
konnas, teiseks oli ta kannud kõige kauemini ras- 
ket auametit oma õlgel, kolmandaks oli ta kõrge 
pikemast teest hoolimata alati esimesena konwen- 
tidel wõi teistel ametikohuste täitmisel, neljan- 
daks olid Metsanurga walla waimulikud asjad, nagu 
kirikumaksud, abielutülid ja muud õiendused alati 
korras ja toimetatud õigel ajal. Teati ka seda, et 
Metsanurga wald ohwerdas igasuguse hea otstarbe 
jaoks kõige heldemal käel, mingu annetus waeste, 
paganate leskede wõi abikassa heaks. Ja weel wii- 
maks! Metsanurga kiriku wöörmünder oli läbi ela- 
nud Juhusaare kiriku ajaloos mitmed rõõmu- kui ka 
kurwastusepäewad. Oli tal wcel meeles see lugu, 
kui ühelilusal pühapäewa hommikul teine kel! torni- 
luugist wälja lendas ja enese alla mattis ühe wana- 
kese; ta teadis aastat mäletada, mil tuli tegi kiriku- 
mõisa tuhaks, nii et sellezegne õpetaja muud ei 
jõudnud päästa, kui oma naise ja lapsed. Tema ajal 

oli praegune õpetaja noor olnud, aga nüüd ka juba 
jõudnud wanasse easse. Kui hall Metsanurga 
wanake neist juhtumisist kõneles, sai ta igakord ise 
sügawasti liigutatud, pani käed risti ja andis mõista, 
et taewa isa oma kogudust armastab, aga ka sage- 
dasti witsaga waljusti karistab. Kuid nüüdse ajaga 
ci olnud wanakene enam üsna rahul. Maksude tasu- 
mises on inimesed wisad, ootawad mitut käsku, ja 
kui nad siis wiiwad, waliwad seks ikka kõige lahjema 
kana, kindad teewad ikka kõige karmimaist willust, 
heinaleisik on enamasti paar naela kergem, õlekubu 
seest sasine, wõi linapeo jälle hoopis hooletult soe- 
tud. Abielutülid lähewad sagedamaks, eksinud tüd=- 
rukud ja poisid julgewad wastugi ütelda, nagu oleks 
neil ka mingit õigust. Ka nuriseb aulik õpetaja herra, 
ei kerged olla talle toodawad terad, kõlkaid ja haga- 
naid täis. 

Kust ja millal on sarnane wastik waim maad wõt- 
nud, seda ei jaksanud ta ära seietada. Sarnasel kor- 
ral tuli talle ausa halli peaga ülema sõna meele, kes 
alati tõendas, et inimesesugu olla läinud hoopis hal- 
wemaks ja minna päew-päewalt otse pöörasemaks. 
Enne oli palwemaja alati täis, rahwas nuttis kirikus 
kibedasti oma pattude pärast, aga nüüd: Keegi ei 
taha noorematest tõsta jalga palwemaija ja roomi ja 
manitse neid kantslist wõi aasta otsa, ilma et 
sa juhtud nägema ühtgi pisarat. Metsanurga wanake 
uskus oma ülema ütlust, uskus ise ja kinnitas teistele, 
etilm olla kuri ja minna päew-päewalt pöörasemaks. 

Teistest wöörmündritest konwendil pole iseära- 
list nimetada, olgu siis Paju walla oma. Õpetaja- 
herra ise olla kord keliggile ütelnud, see mees pan- 
dud sellepärat ametisse, et seal wallas tõeste pare- 
mat ei leitud. Nii palju oli Paju wöörmüdrist teada, 
«t ta wiina jõi, aga Paju walla teised mehed olid 
ometi weel suuremad joojad. Kaks palwewenda taht- 
nud kord oma pühas wihas nimetatud wöörmündri 
purjus peaga õpetaja-herra juure wiia ja sellega näi: 

data, et sarnane mees ristikoguduse auameti peale 
ei kõlba Mehike pääsnud wihaste wendade käest 
põgenema weel kirikumõisa ukse all. Räägiti weel 
mitmeid pahu jutte selle wöörmündri noorepõlwe 
päewist, aga ilm wõib ju ka balba kõneleda kiuste. 
Uskuda ei maksa iga sõna 

Nõndanimetatud Türgi-oad, mis köögi Mari 
istutas kewadel peretoa akna alla rammusasse mulda, 
olid mööda nööri üle akna ües roninud. Nende 
haljad lehed paitasid õrnalt akna ruute, et need neid 
lubaks pilgukese heita läbi selge klaasi toa saladu- 
sesse Aga nüüd polnud lehed enam üksi sisse- 
piilujad = Siit ja sealt lehtede wahelt paistis ka 
Wäike punane õiekene, mis ilus oli nagu noore 
tütarlapse suukene. Pehme kewadine tuul puhus 
oma armualused kõrwale, nagu emakene tasakesti 
tagasi hotab lapsed, kui need liginewad kuhugile 
kardetawale kohale. Lehtede wahelt tungis tuppa 
päikese kiir ja langes wöörmündrite ees olewale tüh- 
jale põrandale — Kiir otsis üles siledaks kulunud 
hõbehalja naelapea, muutis selle wahel kullaseks 
ja jälle hõbedaseks. Kiire joone sees hüppasid ja 
kargasid tolimukübemekesed, umbes nagu sääsed 
suruwad suwisel soojal õhtul lambakarja läheduses, 

Peagi sai kiirtel himu toast täis ja nad läksid 
wälja... 

Aga saksad ei tulnud weelgi. 

Aeg ajalt muutus ootajate ametnikkude salajutt 
tasaseks kõminaks, aga nii pea kui kuskilt kostusid 
sammud, waikis kõmin. Ametnikud silitasid käega 
üle peade, kõhatasid natuke ja jäid ootama. Sam- 
mud kadusid Oli ehk kutsar Juhan, köögitüdruk 
Mari, wõi kõndis kirjutusetoas noor õpetajaameti 
kandidaat, kes siin tänawu suwel elas ja ennast 
ette walmistas kõrgele ametile, A 

Keegi krõbistas = kirjutusetoa vkse -— kallal, 
Wiimati awati uks ja ilmus nähtawale wäikese 
poisikese pea. Ametnikud ei saanud aru, pidid 


nad seda peakest ka ülestõusmisega austama, wõi 
mitte. Nad jäid küll istuma, kuid ridadest läbikäiw 
rahutu liikumine tunnistas, et nad istuma jäämist 
ei pidanud praegu mitte üsna õgeks ja wiisakaks. 

Pea järele ilmus ukse - wahele ka keha. Täis 
imestust waatas wäike mehike -— külalistele otsa, 
Wiimaks nagu oleks olnud ta palgel ka midagi 
märgata: oli see nüüd kartuse jumi, wõi koguni 
( naeratus. Weidi aja waatamise järele tõm=- 

as poisikene ukse kinni ja wõis kuulda, kuidas 
ta jooksis wadinal teistesse tubadesse. 

Poisikese äraminekuga tundsid ametnikud, 
kuidas nad nagu wabanesid mingi arusaamata 
surwe alt Kui juba sammud kogunisti kaugene- 
sid, küsis keegi silmitsedes enne hoolega ringi: 

»Kes see oli?“ 

» Wist õpetaja-herra tütre poeg “ 

Seda wastati sellepärast nõnda, et õpetaja- 
herral teati olewat tütar ja sellel jälle mitu poega. 


ll 


Õpetaja-herra istus Juhisaare wöörmündri-her- 
raga oma armsamas toas. Wähe oli neid õnnelikke, 
kes pääsesid sellesse ruumi. Teistest tubadest kaugel 
lahus, üheainsa uksega, mis wiis kirjutuskamri, sei- 
sis see tuba õhtu pool kirikumõisa otsas wastu 
rohiaeda Luulelik armas oli see tuba ja siia põge- 
nes waimulik mees kõigi ilmalikkude tormide eest, 
Siin leidis ta rahu. Olgu hommik, siis ei pääsenud 
siia tuppa üleliigne päewawalgus ja selle tõttu oli ta 
tumedam ja pakkuwam erutatud hingele rahuloldawat 
puhkust. Akna all kaswawate põliste pärnade ja 
kastaniate oksadel kiitsid linnud ütlemata armsasti 
oma tänulauludega loojat Tuul mängis wiljapuude 
ladwus. Wahest puhus ta akna eest kõrwale kerge 

cesriide, tungis tuppa ja silitas pehme käega waimu- 
liku mehe palgeid. Silitamine mõjus südamesse. 
Tuba oli siis täidetud kõige magusama lille lõhnaga 
ja siis oli ometi nii hea, nii hea. 

Lindude laul tuule kohin, magus lillede lõhn, 
need wabastasid, waimuliku wana üheks tunniks 

»ale lõunat kõigist ilma elu raskustest ja muredest, 
Ya uinus pehmel kitsal woodil, mis seisis katte taga 
ja rohuaiast läbi jookswa jõe wulin kuuldus une- 
wiisina. Jõudis õhtu. Siis päris armsam tuba oma 
täie luulelise iluduse. Nüüd julges ka päikene siia 
läkitada oma kuldse kiire. Ta kiired olid nii julged 
ja taltsad, et nad läbi tungides wiljapuuokstest enne 
seisma ei jäänud, kui jõudsid kirjutuslavale õpe- 
taja käte juure. Õpetaja sai aru, et nad teda süda- 
mlikult jumalaga jätawad, nagu lahkudes pigis- 
tab ametwend ametwennal kätt. Wiimaks nagu 
saades uudishimulisteks, waatasid kiired ühte ja teist: 
Langesid õpetaja sõrmusele, otsisid üles marmorist 
kirjawajutaja ja helkisid laiali selle kullatud nupult, 
jooksid teises seinas laual olewale läikiwale risti- 
kujule, kiirgasid tagasi läikiwalt portselaanahjult ja 
jooksid wiimati kambrist wälja. 

Weel wõis päikest silmiiseda toa aknast kui 
ta heitis puhkusele kaugelt paistwa wägewa metsa 
rüppe. Pikkamisi ligines öö. Ei siia tuppa kostnud karja 
kellad, ei tallede määgimine, kes üksteise wõidu 
otsisid emasid, et wõtta maiustuseks rammusa rohu- 
kõhutäie peale weel ema-piima, ei kannatamata wa- 
sika ammumine, kes ei jõua kopli wärawal ära 
oodata, millal karjatüdruk tuleb teda jootma leige 
jahuweega ; siia ei kostnud mingsugused äriilma- 

ääled, mis oleksid seganud waikuses wiibijat hinge. 
Siin toakeses istus õpetaja-herra südaööni ja weel 
kaueminigi. 

Siin toakeses olid ka asjad, mis wanale õpetaja- 
herrale oskasid kõneleda ülielawat keelt ta mine- 
wikust. Nende peale - waadates tõusid ta mõtted, 

olgu rõõmuriiki, wõi langesid jälle alla külma 
mure ja kurwastuse hämarusse. Seal see lahke 
näoga naisterahwa pilt. Paljas pilt oli weel järel, 
sest ta ise puhkas juba peale kümmekond aastat 
külmas mullas. Õpetaja waatas selle pildi peale ja 
jälle näitas, nagu oleksid need huuled seal wähe 
naeratanud, nagu oleks neist silmist wastu waada= 
nud ütlemata lahke pilk, nagu oleks pilt nikutades 
peaga tahtnud öelda: ,Ma mõistan sind, sa mõistad 
mind, meie saame praegugi teine teisest küllalt 
selgesti aru“ Ehk wanal õpetajal juba ammugi 
talitas uus abikaasa kodusel koldel (polnud praegune 
ka just paha), aga ega sarnaseid mõtteid ju keegi 
patusteks pea. Jah nooriga, ja kui teda oli tarwis 
meele tuletada, oli õpeteja-herral waja heita ainust 
pilku oma endise abikaasa pildile ja siis awas ennast 
terwe nooriga kõigi oma rõõmudega ja muredega. 
Aga ka mitmesugused koerustükid ei jäänud siis 
waimusilma ette tulemata. Nende kohta ei wõinud 
wana herra muud teha, kui nooreea rumaluse üle 
õhata ja imesteleda, missuguseid teesid mööda waen- 
lane püüab hinge wiia kiusatusse., 


Seal eemal oli kolm asja, mis elust meele 
tuletasid üht suurt sündmust ja tähtsat päewa. 
25. aasta juubelipäewaks oli kingitud koguduse poolt 
siidist kirikukuub, mõisnikkude poolt lauakell ja 
ülema kirikuwalitsuse poolt ülekullatud Kristuse kuju 
ristisambas. Oli ka wähemaidki asju, aga need pol- 
nud nii tähtsad. 


Neile kolmele armsamale asjale oli õpetajaherra 
ka pärast seda, kui ta ise ära läheb, määranud pa- 
rajad paigad. Kuuega kaetagu ta mullast maja, 
kella tahtis ta kinkida oma pojale, kes naabri kihel- 
konnas on mõisnikuks ja ühtlasi ka tähendatud 
kihelkonna wöörmündri-herraks, ja Kristuse kuju 
jäägu siiasamasse, 


Kellele ? 


55, 4 2 


Magus lootus kosutas ju ammugi wana õpetaja 
südant, ja nimelt, et ta kolmas poeg pärast teda 
walitakse siia koguduse peale talle järeltulejaks, 

Kus siis olekski ka kujul mujal weel sündsam 
ja kohasem paik? 

Nagu tähendasin, istus õpetaja-herra kihelkonna 
wöörmündri herraga oma armsas toas. Pea tuli neile 
weel holmas seltsiliseks. 

Õpetaja-herra oli juba wana mees, seda tõen- 
dasid ta lumiwalged juuksed ja habe ja kortsus 
line kahwatanud palg - Wäike heha, mis kössi suru=- 
tud wanaduse koorma all, wajus koguni sügawale 
pehme sammetiga üle tõmmatud tugitoolile 

Kuid elu nähti olewat selles kehas ja süga- 
Watest aukudest paistsid wesihallid terawad silmad, 
mis wõisid pilku heita kõige salajamasse patuse 
südamesse. Ärituse puhul ilmus ta kahwatanud 
palgele nõrk puna ja ta wajutas teist kätt teise peo 
sees Selle juures krugisesid õrnad sõrmekondid 
liikmete kohalt, nagu nende inimeste sõrmedel sün- 
nib, kes pole kaswatanud oma liikmeid raske tööga 
liiga kokku ja kindlaks Õpetaja-herra enese ütle- 
mise järele oleks tal juba wanuse järele möödas wõi- 
nud olla 50-aastane juubel, aga ta oli Meemelis noores 
cas pidanud kooliõpetajaametit terwelt 13 aastat. 
Nad olid wöörmündri herra õndsa isaga saanud 
Saksamaal headeks sõbradeks ja selle kutse ja soowi- 
tuse peale tuligi ta Juhisaarele. Kõrge oma aja tund- 
sid mehed siin ka teineteist ja kui pärast wana herra 
poeg jälle waliti Juhisaare kiriku wöörmündrikst jäi 
õpetaja-herra ka pojaga heasse sõprusesse. Jutluse 
peale õpetaja-herra iseäraliselt andeline polnudki, 
juba täies eas rahwa keelt korralikult ära õppida, 
arwas ta isegi wõimatuks. Aga tal teati olewat 
mõned muud omadused, mis teda tõstsid lugupee- 
tud waimulikkude hulka. 


Wöörmündri-herra, suurtsugu ja rikas parun, 
kuulus terwel maal, oli hoopis teistsugune isik. Ta 

oli püsti olles isemoodi ja istudes jälle isemoodi, 
pit et teda kergesti oleks wõinud pidada kaheks 
meheks. Püsu olles oli ta üks kõige pikematest 
meestesugus, kuid seda pikkust jatkasid iseäraliselt 
ta pikad reied. Need olid sirged kui kepid ja wõõral 
näitas, et nad küünitudes kuni puusadeni olid kaswa- 
nud liiga pikaks. Paruni-herra kandis harilikult 
laia triipuhsi pükse, aga see paistis nii nagu oleks 
ta pikad reied, kartes et on liig nõrgad, kinni seotud 

cenete warbade wahele. Keha jagu ol lühikene. 

äs nagu oleks see mõistatus; hargi peal paun, 
austatud Juhisaare kiriku wöörmündri-herra järele 
tehtud, wõi ümberpöördult. Seda lühikest keha 
kattis kitsas jakk, mile hõlmu wahelt paistis walge 
siidiwest. Westi peale sündis hästi kollane uuri- 
kett, mille küljes rippusid mitmesugused kalhhin- 
nalised ilustused. Kaela, mis paras pikk, piiras 
kõwaks triigitud Jäikiw krae, -mida parun tihti 
armastas korraldada parema käega. Ta silmad 
ja juuksed olid mustad, aga sellegipärast polnud ta 
sugugi Israeli mehe laadi. Ta käte ja palge nahk 
polnud küll nii peenikene ja õhuke, kui õpetaja- 
-herral, aga selle üle ei häbenenud paruni-herra, 
kiitiski weel üteldes, et ta olla põllumees, töö- 
mees, ja selles seisuses ei wõida inimene enesest 
palju hoolida. Kirjutuselaua taga olla hoopis teine 
asi. Õre habe lõua otsas, pikk, natike kongis nina 
ja ilma armsuseta silmad ei annud talle küll kõige 
meeldiwamat nägu, kuid suureks herraks mõistis 
teda pidada igaüks. 

Kui paruni-herra istus, pidas teda iga pealtnä- 
gija parajaks meheks, sugugi mitte pikaks. Sarna- 
sel korral, see on istudes, oli parun jälle oma rei- 
tega kimbus, sest polnud kohta, kuhu neid paigu- 
tada. Pani ta teise põlwe teise peale, nagu noor» 
sugu harilikult armastab, siis kaswas koiwade kogu 
kohutawaks kõrgeks. Sirutas ta nad ette wälja, 
siis küünisid nad hirmus kaugele. Sagedasti juh- 

tus, et keegi seltskonnas paruni kaugele ulatawate 
jalgade otsa komistas, siis ei teadnud esimesel silmas 
pilgul, kumb ennast pidi wabandama: kas parun, 
et tal on pikad reied, wõi komistaja oma ettewaata- 
matuse pärast, Mis paruni meeleolu kohta oleks 
ütelda, ei puutuks see küll siia, aga ometi nii palju: 
nnis isa, kui nägi olewat oma walla peremehel 
terwe ja läikiwa mütsinoka, kirjutas kewadel wiig 
rubla renti juure. 
«Poeg pole isast sugugi tagasi“ arwas rahwas. 


Kolmas isik, kes ilmus õpetaja herra armsa- 
masse tuppa oli õhukene, kahwatanud noormees. 
Just niisamasugune, nagu neid linnas leidub, kes 
on üles kaswanud, kinnises elus, wärske õhu puu- 
duses ja puudulikus lihaksete harjutuses. Ta ei 
liginenud ka laua ääres istujaile, ei wõtnud tooli, 
waid toetus seljaga wastu walget portselaanahju. 


See kolmas isik oliõpetaja-herra kolmas poeg, 
õpetajaameti kandidaat. 


om,“ arwas paruni-herra raputades sigari 
otsast tuhka hobuseraua kujulisesse toosi, ,arwate, 
et kõik na libedasti läheb? Tõeste, ajadon muutu- 
nud, järele ei tohi me anda seesugustele mitte 
tolligi. Märkawad nad meie poolt pehmust, mui- 
dugi on nad siis warsti kukil, Herra Kurt, eks 
teil meeldiks papa koht?“ Üteldes wiimast küsimist, 
pööras wöörmündri-herra ahju juures seiswa noore- 
mehe poole. 


Noormees tegi rahutu liigutuse, kuid ci näir 
nud leidwat parajat wastust. 


»Ja ma arwan,“ algas parun uueste, korralda- 
des parema käega läikiwat kraet, ,et Teie oma 
päewad siin ka kõige rahulikumalt lõpetaksite ja 
narrus oleks see,“ lisas ta naerdes põlglikult juure, 
»kui meie peaksime neile luba andma oma tahtmist 
läbi wiia.“ 

«Need on õiged mõtted ja ma rõõmustan nende 
üle kahekordselt, kuuldes seda selle mehe suust, 
kes minu parema sõbra poeg on, aga .. .“ 

»Noh, mis aga?“ 

Parun waatas küsiwalt. 

»Mul on nagu hirm, nii kaua olen tööd tei- 
a - 

»Sellepärast ma just kõnelengi. Arwate, tõuseb 
tüli, nad hakkawad põlgama? Noh, paluksin wa- 
bandada, kui julgen teile teie enda siiatulemist 
tuletada meele.“ 

»Muidugi teate teie seda, aga siis olid ajad 
teised.“ 

»Olid — aga kes saatan on nad teinud siis 
nüüd nii hulluks. Herra Kurt jääb isa asemele, 
seda olen mina ütelnud. Ma tahan seda, seda tahate 
teie ise ka ja nii peabki jääma.“ 

Kolm isikut olid nende tüsedate sõnade peale 
weidi aega wait. - Wana õpetaja laskis pilgu wiibida 
laes, nagu mõtleks ta asja, mis küll wististi am- 
mugi läbimõeldud weel kord üle ja otsiks head 
nõu. 

»Mis te* mõtlete?“ küsis parun waimulikult. 

»Kurwastus täidab “mu südant, et asjalugu on 
nõnda.“ Õpetaja kortsus kahwatanud palgetele ilmus 
õrn puna ja pigistades teist kätt teisega kuuldus 
sõrmeliikmete krugin. ,Muidugi ma laseksin enne- 
mine wäija kiskuda oma südame seest, kui siit lah- 
kuksin. Näeksin muidugi seda kõige suurema 
rõõmuga, et minu poeg jääks siia mu järeltulijaks. 
Kas olen ma neile seda ütelnud wähe manitsuseks: 
Kuulge oma ülemate sõna, aga kust on nad saanud 
selle wastupanija waimu? Nad Joewad lehtedest ja 
räägiwad, et neil olla ka kõigis asjus oma suured 
õigused, aga ma küsin, miks lased sa, Issand, eksi- 
tada rumalat rahwast sarnaste segamõtetega? Neil 
pole ju muud teada tarwis, kui seda, kuidas nad 

wõiwad pärida igawest elu, ja kas ma pole neile 

näidanud seks teed ja neid” juhatanud? Nad ütle- 
wad ja räägiwad üksteisdele suust suhu: nad tahta 
niisugust meest, kes mõistab nende keelt hästi. 
Aga mis on nende keel? Ma pole seda iialgi õppi- 
nud, aga ma ei tea ju ka, et minul sellest oleks 
olnud ilmaski puudus. Selles kõiges näen ma pi- 
meduse würsti tööd ja rammu. Aga ma olen 
wana ..* 

Õpetaja käed langesid jõutult toolileenile ja 
nüüd oli ta kahwatu nägu kaetud ärituse mõjul 
üleni kerge punaga. 

Parun andis puhkamiseks aega, sest ta nägi, 
õpetaja kõnnib oma mõtetega praegugi weel ärituse 
rajal. Wiimaks ütles ta: 

»Rahustuge! Ma arwan, et kõik weel hästi 
läheb Teil on tugewad toed“. Pöördes nooremehe 
poole lisas ta juure: ,Ma soowin teile Emiliega 
eluteele õnne kaasa. Pole karta. Aga,“ attõmbas 
uuri taskust, ,kell juba pool üks.“ 

»Peame minema,“ lausus õpetaja nagu ärgates 
unest, ,ka nende hulgas pole seal wiimseil aegul 
kõik nii, nagu enne.“ 

Kauane ootamine oli tekitanud wöörmündrite 
hulgas rahatust. Tasane jutt tõusis aegajalt walju- 
maks. ks peaasjust, mis ° teati tulewat tänasel 
konwendil harutusele, oli uue õpetaja walimiss 
küsimus. Koguduses teadsid kõik, et wana asemele, 
kes peatselt ennast nõrkuse ja wanaduse pärast 
tahab ametist Jahti wõtta, astub poeg. Selleks 
oligi mees ilmunud mõne aja eest siia kogudusse 
nagu sabaga täht järsku taewalaotusele. Ta tegi 

ka jutlust. Juttuse üle otsustas kogudus, et ta olla 
liiga kõhn ja keele poolest tükati otse arusaamatu, 
Kuid teati, et Saksa kogudus hoiab täiesti ta noole. 

Seal hakkasid rahwa seas liikuma imelikud 
jutud ja nimelt: Saksa kogudus ei wõida panna 
üksi ühtegi õpetajat ametisse, kui maakogudus ei 
taha Olla kuskil sarnast asja ette tulnud ja maa- 
kogudus jäänud wõitjakski. . Muidugi kaalutawat 
wastuolemise põhjused läbi ja kui maakogudus 
õpetajaks kedagi teada nimetada, kes on tubli mees, 
siis ei wõida saksakogudus ka midagi parata. 

Kus need jutud tekkisid, seda ei teadnud kar- 
wapealt keegi. Üks kuulnud seal, teine teal nõnda 
räägitawat. Kes rohkein oleks tahtnud uurida, see 
oleks warstigi aru saanud, et üks peahallikatest 
oli küll Juhisaare kiriku praegune kellamees Tõnu 
Kõõts. 


Oli siis Juhisaare meestel sündlikumat õpetaja 
kandidaati teada, kui noorherra Kurt? 


Imelikul wiisil oli saanud kellamehe Tõnu 
wennapoeg Kustaw Kõõts õpetajaks. Kustawi isa 
külli kaua enam Juhisaare kihelkonnas ei elutsenud, 
kuid tal olid siin sugulased ja kasukaimud. Ei 
teatudki nimetatud noorestmehest palju, kui ta äkit- 
selt paar suwet tagasi ühel pühapäewal Juhisaare 
kiriku kantslisse ilmus Ta ütles jutlust ja kiriku 
täis rahwast kuulas nõnda tähelepanelikult, et nagu 
öeldakse, oleks wõinud kuulda kärpse lendamist. 
See polnud ju pooleski seesama jumalasõna; sealt 
lehwis neile midagi wastu, millele nad ei mõistnud 
anda nime, Näitas, nagu oleks neid siiamaani ühe 
iseäralise riista seest joodetud, mille ääre ümber 
huuled ei ulata ja millepärast kaduma läheb palju 
kallist joogist. Aga see mees andis neile kibu seest 
ja nad wõisid wälja rüübata iga tilga täiesti. See 
joomaaeg polnud ka nii kange ja wägew, aga ta 
karastas ja kosutas. 


TRÜ Raamatukogu 

Ta oli teise kõrwal palju parem ja otse kahju 
et nii ruttu otsa sai Siiamaale liikus jutt rahwa 
seas Kõõtsist ja ta juilusest, ehk teda ennast küll 
ammugi siin enam ei olnud. Ühed rääkisid, ta olla 
kuskil linnas wäga hea koha peal ja sõita nelja 
hobuse ja kalli tõllaga, teised kinnitasid, et olla 
kuskil taga Wenemaa põhjas üsna napi palga otsas. 

Et tõsine tund ligines, otsiti tõe põhja suurema 
hoolega. Asi selgus nii kaugele, et: Kustaw Kõõts 
tuleks heameelega Juhisaarele õpetajaks. 

»Kõõts jah, ei keegi" muu,* ütles rahwas ja 
wöörmündrite naised hoiatasid mehi konwendi hom- 
mikul kaela pannes neile hallikirju = sitsirätikut: 
»Katsuge meile aga walida teist õpetaja!, kui wana 
kellamehe wennapoega.“ 

Ehk asi küll oli kauniste käärimas, ci olnud 
nad sellegipärast ometi kõik ühel meelel. Ja see'p 
see paha ongi, 


Nooremad wöörmündrid panid pead kokku ja 
kõnelesid tasa. Jutuaineks oli õpetaja walimine. 
Kui jutt waljumaks läks ja kuskil kõrwal toas sam= 
me kuuldus, siis arwas keegi wanem ametwend 
oma kohuseks hoiatada nooremaid. Ta katsus teha 
õige aukartusele äratawat nägu ja ütles siis: ,kush1“ 


Sest oli küll ja jutt katkes seks korraks. 


Kirjutustoas kuuldusid sammud. Harjunud 
käega wõeti uks lahti ja sisse astusid õpetaja kihel- 
konna wöörmündri-herraga. 


Wöörmündri-herra oli pikk mees, aga nüüd 
näis, nagu oleks ta tahtnud wälja sirutada oma keha 
weel rohkem.  Toredusega waatas ta wöörmünrite 
peale, kes tõusid pinkidelt tehes kolinat. Opetaja 
pani ukse kinni ja teretas siis kihelkonna aumeeste 
poole. Ta näol oli walitsemas sügaw rahu. Kindla 
sammuga, nagu poleks peale nende kedagi toas, 
läksid nad oma kohtile. 

Õpetaja pidas palwe. Peapõhjus, miks ta nii 
ärdasti palus, oli see, et Issand annaks rahwale 
ikka tõsist tundmist ja neid kaitseks oma wägewa 
käega kõigi segajate ja meeltepöörajate eest. 

«Nagu wanast,“ hüüdis õpetaja-herra, , Jakob 
sind hoidis kinni, tahame ka meie sind kinni pidada. 
Sinu abi on meile nüüd kõige rohkem tarwis, sest 
ajad on halwad. SŠSelera sa ise nende südames oma 
wägewat sõna: kuulge cma ülemaid! Aga siin ja 
seal kipuwad meeled lahku minema. Peksa ise oma 
witsaga, kes wallatute laste wiisil jonnides tahawad 
oma tahtmist ajada, ja ei mikskiks panna sinu käsku. 
Sina ise juhi oma koguduse asjad, ole karjastega, 
sest muidu ei jaksa nad halwal ajal paigal seista. 
On see sinu tahtmine siiamaale olnud, et sa meie 
hulka oled saatnud karjasteks wõõrawaimulisi mehi, 
wõõrast sugukonnast, keda sa mitte selle suure an- 
dega pole õnnistanud, siis jäta see nüüd. Lase ainult 
ustawad karjased üles tõusta sellest rahwast, kelle 
seast karjased sulle on lambaid kogunud juba 
algusest! . .“ 

Kui palwe lõppes, oli kõigil kolmel isesugune 
tundmus. Wöörmündrid tundsid, et nad sarnast 
palwet enne polnud kuulnud wana õpetaja suust. 
Mis need sõnad kõik tähendawad, sellest ei jaksa- 
"nud nad küll nii ruttu aru saada, Aga oli, nagu 
oleks tähentatud mõnes kohas rahwa pihta, sel 
rahwa pihta, kes nad ju ise on ja sellepärast waju- 
sid wöörmündrite pead ikka rohkem ja rohkem longu. 
Kas õpetaja-herra laitis seda rahwast Issanda ees, 
ei wõinud korraga aru saada, sest ta palus ju pal- 
jude eest, aga nüüd oli nagu halb sakste poole waa- 
data. Isegi mõne noorema wöörmündri meeles, kes 
oli täna mõtelnud ihu ja hingega Kõõtsi eest seista, 
hakkas wiimase kuju nagu kõikuma, kahwatama ja 
wiimaks taganemagi. Kus oli wahe: seal need 
saksad ja siin talupojad! Ja noor Kõõts oli ju ka 
talupoja poeg. 

Istudes oli wöörmündri-herra palwet kuulanud, 
Ta laskis pilgu käia üle koosolijate, nagu oleks 
tahinud ütelda: , Kuulge nüüd, mida peab paluma, 
mis üksnes tarwis läheb teiesuguste rahule. Wõi 
teie julgete , , .* 

petaja oli ise oma palwega wäga rahul. Eks 
see olnud kõrgema kõne, eks tema olnud ainult 
suuks, oma tarkust polnud siin sõnagi ,Peaks see 
neile minema südamesse, peaks minu palwe awal- 
dama üldist mõju koguduse kohta,“ mõtles ta. 

Tal oli soe hakkanud. 

Õpetaja wõttis päewakorra käsile. 

Esmalt tulid wäikesed asjad, mis puudutasid 
kirikumõisa igapäewast majapidamist Mõnest wal- 
last oli mitmel perel palk alles toomata, teisest 
kirikumõisa karjalauda katuse õled ja nüüd manitses 
wöörmündri-herra nende waldade ameinikke õige 
tõsiselt ja pani pikaldast ja hooletut palgamaksmist 
nende süüks ja tuimuseks. 

«Mis sa teed, ei toc, anna küll mitu käsku,“ 
kuuldi lausuwat üks punase habemega wöörmünder 
»Omal ka teha * 

»Kuidas sa julged nii ütelda?“ kahmas wöör- 
mündri-herra. ,, Noomi neid jumalasõnaga.“ 

Wöörmündri pea wajus norgu ja ta ei tohtinud 
silmi tõsta wägewa isanda ees Kuis ta waene' 
taluinimene teab, eks need herrad ole. Aga nüüd 
läks wöörmündri waimus jälle segi, mis on need 
herrad. Ega nad Jumal ole, aga meie oleme ju ka 
inimesed, ning waene Laatsarus oli ju ka inimene, 
Nüüd libises wöörmündri mõtete järg kodukülla. 
Mitmel olid praegu alles katmata katuse nurgad, 
sest nad olid kewadel põhu puudusel õled sealt 
kannud loomade ette. Polnud tänawu kinnikatmise 
peale lootagi, sest aasta oli halb, rukis nii kängus, 
nagu lina põllul. Nüüd nägi ta kuidas tuisk loobib 
august laka lund täis ja kuidas pisikesed lapsed 
koonutawad külmas kadawinguga täidetud toas. Nad 

wäikesed jääwad haigeks, kaebawad kibedat walu 
kaelas ja köhiwad nii kinniselt Aga kauaks Peagi 
otsib isa puusärgi laudu, aga ta silmist ei paista 
pisaraid, waid ebmataw kibe walu. Ta teab, et see 

idi nii minema, ja haruldased imed on need, kes 
jaksawad üles kaswada. Nüüd teeb seesama au= 
wäärt õpetaja-herra palwet. Ta kujutab taewariki 
mesimagusaks ja lapsi õnnelikumaiks, keda jumal 
kutsunud nii wara enese juure. Palwe läheb wane- 
mate südamesse ja neil! polegi wäga paha. ,Aga —* 
pöörab õpetaja oma palwes teise käänu, ,eks Issand, 
kes on õige, karista ja noomi wanemaid nende pat- 
tude - pärast,“ Eks nende pattude hulgas olnud 
arwatud ka kirikuherrale wõlgnewad maksud f 

Need olid wöörmündrile tuttawad asjad ja nende 
hulgas uitas ta mõte ilma eesmärgita. 

Kui wähemad asjad olid juba läbi wõetud, ja 
see läks ruttu, tuldi peaasja juure. Wana aus õpe- 
taja-herra andis oma koguduse waimulikkele au- 
kandjaile teada, et ta ennast on ülema walitsuse 
ees ametist lahti palunud wanaduse ja nõrkuse 
pärast, Ta hääl läks kordkorralt ikka haledamaks ja 
liigutawamaks, kuna ta wiimaks rääkis nagu läbi 
pisarate : 

»Mitmed teie seast, armsad wöörmündrid, on 
olnud kaua, kaua aastaid ametis ja minuga seltsis 
wõidelnud kuradi wastu Issanda wiinemäel. Meie 
oleme jäänud truuks, ehk küll langemine on wii- 
mastel päewadel otse hirmus. Ka teiegi kõrwadest 
on mitmed imelikud õpetused, mis pärit saatanast, 
sisse läinud ja küllab need siis ka, kui teie wäsi- 
mata palwes ei wõitle, maad leiawad teie südameis. 
Wõidelge. wõidelge! Mina astun ametist ära, sest ma 
ei jaksa karja enam kaitsta Aga laske oma ülemaid 
muretseda mulle järeltuleja muidugi niisuguse keda 
nad peawad seks kõlbuliseks,“ 

Kui õpetaja wait jäi algas kiriku wöörmündri- 
herra : 


jt 


«Mehed waadake, ajad on halwad. Meie tahame 
teie eest hoolt kanda ja ütleme seda Juhisaare kiriku 
õpetajaks, kes sünnib selle ameti peale. See on 
meie Wana armsa Õpetaja poeg, austatud noor= 
herra Kurt.“ 

Iseäraline liikumine käis wöörmündri-herra sõ- 
nade peale läbi ametnikkude ridade. Mis see liiku= 
mine tähendas, polnud kerge mõista. Kas seda, et 
mehed arwasid, nagu oleks midagi tarwis ütelda 
õpetaja-herra ja wöörmündri-herra2 sõnade peale. Kii 
ruga käis nende peast läbi, et see mees on neid leeri- 
tanud, kui ka mitte kõiki, laulatanud, alatasa õpetanud, 
manitsenud, hoiatanud ja palju muud weel teinud, 
Nad tundsid, et nad seda wanameest seal peawad 
armastama ja et neil südames on midagi arusaamatut, 
Kuidas seda sõnadega wälja ütelda, seda ei teadnud 
nad. See rõugearmilise näoga mees seal (muidu oli 
ta õpetajaga wahest üsna kaua osanud juttu ajada) 
tahtis midagi ütelda. Ta oli ettewaatlik ja katsus 
sõnad enesele esmalt salaja ette ütelda, aga ei saa- 
nud paigastki. Korraga tuli talle meele terwe kari 
ilusaid sõnu, aga ta ei wõinud neid kuidagi aren- 
dada ja jälle — nad kadusid kõik. Ei ta ei julenud 
kõnelemiseks awada suud, ehk küll liikusid huuled, 

Liikumine wõis aga ka teist asja tähendada. 
Mitmed ei olnud ju wöörmündri-herra wiimaste sõ- 
nadega rahul. Nad olid kuulnud noorherra Kurti jut- 
lust ja nende arwates oli ta wanast hädisest isast 
nõrgem. Ka rahwa keel oli tal hoopis wõõras. 
Räägiti koguni, et külapoisid ei olla kirikus naerugi 
jõudnud pidada. Nii hullusti kõlanud sõnad. 

Sellepõhjuslist liikumist oli märgata iseäranis 
nooremate juures. Nad istusid ahju ligidal kella 
juures ja pistid pead kokku. ; 

Saksad ootasid ametnikkude ja koguduse ase- 
mikkude otsust ja waikisid. 

»Jüri, üle! ütle!“ sosistati taga pool. 


»Üle ju ruttu!“ noomis ametwend teisest pingist. 

Järi ei wõinutki ütlematta jätta. Ta oli Kaun- 
were küla poes ütelnud hulga inimeste ees minewa- 
üha õhtul: kui kõik wait oleksid, tema tabab nii 
caua rääkida, kuni neil Kõõts õpetajaks tuleb. Mit- 
med pidasid seda tõeks, sest Jüri oli suukas mees. 
Oleks ta nüüd ütlemata jätnud, kuidas ta oleks jule- 
nud tõsta jalga Kaunweresse, Jutud lendawad ruttu 
laiali. 

Järi tõusis püsti ja kõhatas. Kes ligemalt sil- 
mitses, nägi kohe, et ta punane habe kergesti wäri- 
ses ja ägedasti liikus wastu pinki olew põlw. 

Saksad waatasid terawasti wöörmündrite otsa. 
Wististi ei oodatud sõna selle mehe suust. Ta oli 
sakste meelest kõlwatu waimuliku avuameti jaoks. 

»Sa tahad midagi ütelda,“ sähwas aulik wöör- 
mündri-herra kurjalt. ,Mõistad, tee lühidalt!“ 

Wöörmündri-herra wiskas hooletult teise pika 
koiwa teise peale ja hakkas aknast wälja waatlema 
kahte warblast, kes lustikalt siristasid ja mängisid 
aknalaual. 

»Aulikud herrad!“ Wöörmündril näisid sõnad 
segi minewat. Ta jalg kompsis tihedamalt ja walju=- 
malt wastu pinki ja punane habe wärises õige 
tugewasti. 

Wöörmündri-herra istus endist wiisi. Selle 
asemel, et warblasi, kes olid sirtsudes ära lennanud, 
enam ei olnud waadelda, lõi ta tasakeste wilet. Kau- 
gele see küll ei kostnud ja toa rahu ei seganud. 
Aga ta lõi. 

Wöörmünder pühkis higi otsalt ja asus uuesti 
swaldama oma mõtet. 

»Muidugi nutab kogudus wana õpetajat taga — 
aga ma tean, olen ka kuulnud, räägitakse ühes ja 
teises paigas, keda kogudus pidada tahtma uueks 
Õpetajaks.“ 

Wöörmünder pääsis waewast. Aulik herra ei 
wilistanud enam, waid kargas püsti ja küsis kurjalt: 

»Üle, lurjus, selgemine Ah teie tahate teist 
õpetajaks, kui mina olen määranud. Keda?“ 

»Mis meil tahta,“ kinnitas keegi teine tagapool 
pingis, tulles Jürile appi. — ,Eks kogudus kõnele.“ 

»Ega kogudus üks inimene ole,“ ütles Jüri 
saades julgemaks, ,et neid käsiksid. Ajawad aga 
peale, wõi nad järele jätawad.* 

Wöörmündri-herra nägu läks weel kurjemakse 
Ka wana õpetaja näole ilmusid punased plekid: 
Wanemad wöörmündrid waatasid Jüri poole. Wist 
waatasid nad sellepärast, et neil kuskile mujale pol= 
nud waadata. Wõi tahtsid nad hoiatada ametwenda: 

» Kirikul on oma walitsus, mille esimees olen 
mina patroni herraga,“ ütles wöörmündri-herra. 
Kes küsib igamehe käest? Teie peate meie sõna 
kuulma.“ Wiimast kinnitas wöörmündri-herra ise- 
äralise rõhuga. 

»Eks meie nüüd ikka kuulaksime küll, aga 
mis sa inimsstele teed. Nad räägiwad, et inimesed 
pidada wõima ka walida.“ 

»Olla lehes ülewal,“ ütles üks*teine, ,et saks 
sad ei wõida ka seda panna, keda nad tahawad* 

»Lehes ülewal? See on puhas wale, mis need 
lehed. kirjutawad.“ 

»Ei, see olla ikka tõsi. Kiriku kella-Tõnu räägib, 
et see olla tõsi. Ta wend elada seal, kus nõnda 
tehtud.“ 

Sõna tuli sõnalt ja pooled wöörmündrid jäid 
kindlaks. Kiriku eestseisja sai ikka pahasemaks ja 
pahasemaks, kuid muud ta ei wõinud teha, kui olla 
hirmus wihane ja kärkida äritatud häälel. Ka Jüri 
ja ta seltsiliste juures oli sündinud muudatus. Nad 
polnud enam nii arad, seda wõis sellestki aru saada, 
ct Jüri habe enam ei wärisenud ja ta põlwega pingi 
wastu ei kompsinud. Ikka ilusamad ja põhjalikus 
mad kostused mõistsid rumalad talupojad wastata 
tarkadele sakstele. 

Sakste asi ei hakkanud kuidagi ja nad eisaa- 
nud ametnikke oma nõusse. 

Saksad kõnelesid hulga aega Saksa keeli. 

Õpetaja-herra seletas, et tema weel ei mõtle 
täiesti oma ametit ära anda, sest ta tahta weel ko=- 
gudusega seltsis Issandat teenida. Ärgu gu tüli, 
sest tülitsemine tuleb kuradisi. Need olla wäga 
kurwastawad mõtted, mida ta täna kuulda. Waimu- 
lik walitsus tunda ikka palju paremini, kui talupo- 
jad, kes kogudusele karjaseks kõlbada, kes mitte. 
Andku kellamees nii palju nõu kui tahab, aga siiski, 
kui see eiole Jumala ja ülemate tahimine, ei saada 
Kõõisi iialgi lubatud siia õpetajaks. Tema olla kõrge 
waimuliku walitsuse käest endale abilist palunud 
ja selleks oma poja ette pannud ja seda olla talle 
a lahkesti lubatud. Keegi ei wõi weel teada, kes 
on peale teda tulewane Juhisaare õpetaja, sest Issand 
walida oma lambakestele ise kõlbulised karjased. 
Selle wastu aga ei wõida wist kellegil olla, et tema 
poeg teda wanas eas awitaks. 


“Konwent lõpetati ära, 


Saksad, ehk nad küll wihased rumalate talu- 
poegade peale, rõõmustasid sellegipärast, et nüüd 
olid jõudnud selgusele. Idisel / õpetaja-walimi- 
sel oleks Kurt kindlasti läbi kukkunud ja saksad 
teadsid wäga hästi kummagi poole õigusi. Nüüd 
sai asi teise näo, — ja aegamööda wõis seda asja 
parandada, 

Ka wöörmündritel old mitmesugused tund- 
mused. Jüri oli uhke oma seltsimeestega, et nad 
nii kindlasti seisid oma asja eest Koguduse taht- 
mine on enam, kui mõne saksa oma. ,Aeg pole 
enam endine,“ ' ülesid nad ja see sõna pidi nagu 
iseenesest kõik seletama. Wanemad mehed olid 
mures, sest arwatawasti oli õpetaja-herra nüüd nende 
peale pahane. Nad oleksid konwendii hea meelega 
õpetaja poolt kõnelenud, aga sõnelemine oli sea! 


nii äge, et nad wahele ütelda ei saanudki. Nüüd 
wäljas wabas õhus tuli neile koguduse soow meele 
ja nad nägid oma julgeid seltsimehi. Ka nemadki 
enam ei kahetsenud. 


IV. 


Juhisaare koguduses oli elu käärimas. Nagu 
käärimine märga selgitab, õlle puhtaks ja kangeks 
teeb, pidi see käärimine ka selgitama Juhisaare 
koguduse sisemist, elu. Nad tahtsid ka kanged 
olla, sest mitmet moodi jutud olid wististi wAälja 
läinud aulikkude sakste eneste käest. Need jutud 
äritasid talupojad otse wihale. Laideti koguduse 
poolt mõtesse wõetud õpetajat Kõõtsi, aga laimdus 
oli sedawõrd jäme, et keegi waewaks ei wõtnud 
seda uskuda. Teati juba, kust jutud pandud lii- 
kuma ja nüüd saadi ka põhjusest aru, miks nad on 
käimas. Kus ei seletatud õpetaja asja? Olgu nii- 
dult koju tulles: Eelkõndija tasandas ja järeletulija 
kiirustas samme ja sel wiisil korjas kokku hea salk 
inimesi. Ja nende jutt oli uue õpetaja walimisest. 
Riiakad mehed said kõrtsi kohal tigedakski. Tõe- 
poolest oleks see nii mitmelgi ükskõik olnud, 
kes neil on pühapäewal kantslis, kuid miks nii? 
»Miks meil midagi pole ütelda, kuna meie ka palka 
maksame, wast rohkem weel, kui need saksad. 
Meid tehakse rumalaks,“ ja siis jutustas ta, kuida 
ta nii mitu korda ja mitmel wiisil oli kuskil osanud 
hästi sulguda isanda wõi parunigi suu. — ,Ja mis 
sest mulle tehti? Aeg pole enam endine, igal ini- 
mesel oma õigus.“ — Ja seda uskusid kõik. Mõ- 
ned waesemad, kes ilmas küll palju näinud, ja nii 
mõndagi teadsid, aga oma nõrga iseloomu mõjul 
oma mõtteid pelgasid, kinnitasid jõukate meeste 
mõtteid õigeks ja kiitsid neid. Niisugused mehed 

said siis napsi wiina wõi klaasi õlut. Sarnane ini- 
mene pühkis siis rätikuga üle suu, ega keegi ometi 
tema mõtteid eiteadnud. Mõned wiletsamad, nagu 
kingsepp Lõhmus, kõigile tuntud hea töömees, aga 
wilets joodik, astusid jämedal kombel üles, mida 
teised heaks ei kiitnud. Kui noorherra Kurt oma 
õega kiriku kõrtsi tagant läbi minewat teed mööda 
sõitis kuhugile, haukus Lõhmus läbi katkise kõrtsi- 
akna noorherra peale. Ehk küll Lõhmus sellega 
tahtis teistele nalja teha, teadis ometi igamees, et 
see kellegi nali ei ole ja keegi ei lubanud awaldada 
mingisugust kaitset, ega kaastundmust, kui Lõhmus 
selle eest edaspidi wõetakse seaduslikule wastutusele. 

Aga asjast ei tulnud wälja midagi, sest kogu- 
dus ei osanud kusagilt peale hakata Wana õpetaja- 
herra ei saanud pea wähemaiki kiriku asjadega 
tegemist teha, sest teda tabas konwendi päewast 
saadik haigus. Uue õpetaja walimist ette ei wõe- 
tud, sest õpetaja-herra asemel talitas ta poeg, abi- 
line ja koguduse poolt põlatud kohawaritseja. 

Jutud ja kõnelemised õpetaja walimise asjus 
lõid juba suikuma, aga seal leiti nende eiustamiseks. 
uus põhjus. Noor õpetaja, kes siin koguduse teada 
küll täidab abilise kohuseid, olla kirnkuwalitsuse 
poolt juba Juhisaare õpetajaks kinnitatud ja laula- 
tamise päew teatawat warsti kogudusele. Kui palju 
oli sellel jutul tõepõhja all, ei wõinud keegi wae- 
waks järele uurida, kuid kõik uskusid seda ja maru 
tõusis kahekordse jõuga. Mis nad enne wäewõimuga 
ci jõudnud korda saata, teewad nüäd kawalusega. 
Kui nüüd keegi ütles midagi jämedasti noore, kui 
ka paraku wana waimuliku kohta, siis arwati see 
kohaseks. Kui keegi nüüd nimetas terwet sakste 
sugu petjaks ja wereimej-ks, kinnitati see kõrwalt 
toodud näituse waral õigeks 

Nõupidamised astusid päewakorrale: Mis teha? 
Kuidas oleks nüüd wõimalik nii asja ajada, et Kurt 
ei saaks Juhisaarele õpetajahs? 

Ühed andsid nõu kaewata. Aga kuhu? Kes 
wõtab kaebust kuulda? Saadi atu, et see kaebus 
peab kaugemale ulatama siinsetest ülemuse ring- 
kondist, Aga kes laseb nende kirju õigele kohale, 
kes paneb tähele taluinimese kaebust? Ehk jõuakskt 
kaebus soowitud kohta, kas seks ei läheks tarwis 
hulk aega. Ehk kaebawad üksikud, kas seda pan- 
nakse tähele? Kas sellel ei peaks all olema wis- 
tisti kõige koguduse liikmete allkirjad? Aga kes 
korraldab asja niikaugele ? Ikka nõrgemaks ja nõrge- 
maks läks kaebuse abinõu eesmärgi kättesaamiseks. 
Mõned arwasid palka sedawõrd wähendada, et tal 
elada oleks wõimatu. Aga ka sellele arwamisele leiti 
wastandid. On ta kord õpetajaks walitud, siis peab 
talle ka seaduslik palk maksetama. Seda sunnib 
kohus. Eiole mingit seadustikku põhja, mille najale 
toetades wõib kärpida palka. On ta Juhisaarele 
õpetajaks kinnitatud, siis waadatakse ülemal pool 
nii selle peale, et see walimine “on sündinud ka 
maakoguduse nõusolekul = Siis ei maksa midagi 
ütelda, öeldakse: Miks teie ennemine ei rääkinud ? 


Mitmed ei saanud isegi aru, miks Kurt on neile 
nii wastumeelt Nad olid naabri kirikus käinud, 
kus ka oli noor õpetaja, aga seal oli neil nii armas 
ja hea. Jutlus, mis ta ütles, mõjus sügawasti hin- 
ge ja siis weel need jutud, mis sealne rahwas 
kõneles oma waimulikust mehest. Need olid puhas 
kiituseks. Küll ta käia rahwaga lahkesti ümber, 
tulla heameelega taluinimeste pidudele, wiibida kaua 
nende hulgas, osata nagu omasugune juttu ajada ja 
ei panna pahaks ka naljagi. Tunda kõik koguduse- 
liikmed, küsida nende terwise järele ja käskida 
wahest ka tema poolt terwitada koduseid. Ei olla 
keegi teda walju ja tusast näinud ja isegi lapsed ei 
karta teda sugugi. Miks meie ei saa omale sarnast 
õpetajat? See mõte tegi piina. Isegi nagu haledust 
oli südames tunda, nagu siis tuntakse, kui mingi 
ihaldut asjast wastu tahtmist peab jääma ilma. 

Oligi ka neid, kes Kurti pea wead üles leidsid 
ja nimelt: tal puudub rahwa keel ja rahwa täieline 
tundmine Ehk ta küll lapsena oli wiibinud rahwa 
seas, polnud ta sealt kuigi paiju suutnud omandada. 
Selle kistud kõnega, mis kubises wigadest ja halwast 
wäljarääkimisest, ei suuda ta pooleski mõjuda rahwa 
peale nii, nagu seda läheb tarwis ustawal karjasel. 
Ta ei saa ilmaski sõbraks, sest nii kaugele ei suuda 
ta ennast järele aidata, et teed wõiks leida rahwa 
südamesse. 

Juhisaare koguduses otsustati ja harutati sel ajal 
palju aga kindlale teele, mis nende arwates oleks 
wiinud wõidule, ei jõutud ometi. Öeldi juba üks- 
teisele . , Küllap ta jääb!“ 

Seal “hakati midagi sosistama esmalt salaja, kuni 
jutud läksid ikka waljumaks ja rääkijad julgemaks, 
»Ei Kurt meile õpetajaks jää, küllap näete.“ See oli 
uuesti kerkinud kõnepõhi Missugused sammud seks 
on astutud, missugusid teesid tahetakse tarwitada 
tema kõrwaldamiseks, seda ei teadnud keegi teisele 
seletada. Kes see wõimumees on, kes kogudust 
temast tahab ja wõib wabastada, ka seda ei tuntud, 

» Kurt teeb tulewal pühapäewal meil wiimast 
korda jutlust, aga wõimalik, et tema mehikese jalg 
enam ei astu Juhisaare kantslisse ja ta silm wist 
Juhiraare kiriku seesmist ilu ei seleta.“ 

See oli kõigi meelestimelik ja arusaamata, aga 
südamega nagu aimati, et Juhisaare koguduse aja» 
loos sündimas on midagi enneolematut. Mõni wanem 
pani käed risti, sest nende südamed aimasid halba. 
Paljud wõtsid nõuks tingimata minna pihapäema, 
jumalakotta. 


V. 


Oli ilus pühapäewa hommik. Päikest ennast 
polnud weel näha, kui juba kõik loodus oli häälis- 

keelis. Linnud laulsid üksteise wõidu ja rohus sirts- 
usid tirtsud. Selle järele wõis arwata, et terwe 
loodus on ülirõõmus ja ta kõige kaunimal wisil 
tõttab wastu wõtma päikest. 

Juhisaare kiriku kellamehe Tõnu majakene oli 
kaunis kohas üksikult suure metsa serwal. Ta 
seisis seal kohas, kus enne Wõõksa walla ja Nammi 
mõisa piiri peal ol: olnud Wwärawawahi onnikene, 
Aga sest ajast, kui Wõõksa wald Nammi herra 
omanduseks sai, kaotas nimetatud herra Wõõksa 
meeste karjamaa ära ja laskis selle maa oma metsa- 
maaga ühte. Nüüd ei lastud looma jaigagi sinna, 
olnud sellepärast siis ka sinna waja wärawawahti, 
it karjase onnikese ümber natuke maad oli põl- 
luks haritud, sai kellamees Tõnu selle omale rendile 
ja ta ehitas sinna ka omale wäikese maja Suurt 
warandust see põld ei jaksanud anda ta omani- 
kule, päike kõrwetas suure metsa ääres wilja ära, 
aga ometi oli seal ilus elada Ei sinna maale puutu- 
nud mingid rahusegajaid hääli wälimisest ilmast, 
aga selle wastu kosutas südant ja ülendas hinge 
alatine lindude laul: Põldude taga kaswas paks 
lepik ja seal laksutasid ööpikud kewadel öö läbi. 

Tõnu wõis omal üle talwe pidada lehma ja. 
paar lammast. Suwel sõi lehm rammusat rohtu ja 
andis rohkesti piima, aga ka talwine hein ei olnud 
ha!b. Muud Tõnu ei soowinutki kui paksu haput 
piima, — see oli ta himuroog. 

Tõnu oli ilmas palju näinud. Noores põlwes 
tahtis isa talle muretseda Lustiwere külast wähel- 
dase talu, aga poiss armastas puutööd, kadus kodust 
ja teenis mitu aastat puusepana suurel Inglise laewal. 
Ta tuli haiglaselt tagasi, aga kodumaa kliimas 
paranes terwis ruttu. Wäljamaale ei läinud ta 
enam, waid jäi kodumaale, Esmalt o'i ta ühes 
mõisas puusepaks, aga ka see amet ei läinud. 
Seal juhtus Tõnule õnn. Ta wõttis wäikesed wä- 
rawahi põllud oma kätte rendile, sai Juhisaare ki: 

riku kellalöömise oma ametiks ja hakkas. weel 
wedama nimetatud kihelkonna postikotti, Suurt 
need toimetused üksikult sisse e1 toonud, nagu: 
postikoti wedamise eest maksti tale aastas kaksküm- 
mend rubla raha ja kellalöömise eest sai ta 3 wakka 
wilja. Aga Tõnu elas ometi. Kihelkonnast toodi 
see wili kokku õpetaja maksuga ühes. 

Aastate wältusel oli Tõnu kihelkonnas tutta= 
waks saanud, aga selle juures ise ka läinud was 
naks. Kergeid jalgu nõudwa postiweo oli ta juba 
mõne aasta eest ära annud, aga kellameheks jäi 
ta edasi. Mõned sugulased soowitasid, et ta selle 
ameti ka ära annaks, wäikene palk ja mööda treppi- 
sid üles ronimine wõib jalad hoopis ära rikkuda. 
E; saa wanas eas paigastki, kes see suudab toetada. 
A ga sarnast juttu ei wõtnud wanamees kuuldagi — 
sai kogunisti äritatud ja wihasekski. 

Ta oli oma ametis harjunud. Ikka ühel ajal 
(räägiti, et tal kodus kella ei olegi) ilmus ta pühas 
päewa hommikul metsanurga tagant, puhkas natuke 
kiriku karjalautade taga ja läks siis toast wõtmeid 
tooma. Jõudes torni lükkas ta luugid lahti harjus 
nud käega. Niipea kui õrnaltki puudutas kellanööre, 
algasid kellad oma pühapäewa hommikust laulu. 
Ilus oli see laul ja kui taktis! Kaugel oli teada, et 
nii ilusasti ei lööda kuskil kellu; kui Juhisaarel. 
Hommiku puhtel hüüdsid ja manitsesid kellad iga- 
üht kiriku. Ja kostis see hõbehääleline kutse teist 
korda, siis hakkas walmistuma ka kõhklejagi. Kui 
kolmat korda kellad helisesid, siis ruttas rahwas 
pühakotta. Nii kergesti, kui ta käed käisid, lõid 
kellade kõrad iseäralise jõuga wastu ääri wärisema 
pannes õhu ümberringi. Poisikesed läksid" torni, 
aga ta ei pannud siis kedagi tähele, näis, nagu 
oleks kellad kõnelenud talle sala-uudiseid, millest 
tema üksnes jaksab aru saada, ja mis on nii magus 
jutt, et see midagi ümbrusest ei lase tähele panna. 

a süda tuksus rõõmu pärast, sest need armsad 


helid neilt waskseilt huulilt käskisid teda unustada 
kõik mured. Tal näitas, nagu oleks ta siin warjul, 
nagu oleks ta nüüd wälisest ilmast lahus, kuhu 
ei jõua sealt alt walud ja waewad, õhkamised ja 
ägamised. Ka surnud asjad tunnistasid ta arwami- 
sed õigeks, sest isegi kiriku torn Wärises rõõmu 
pärast. Helistamise ajal wibis ta pilk kaugel, 
kaugel, aga ta ei teadnud wististi isegi, miks ta 
pilgu laskis Wwnbida mitu wersta eemal Lusti- 
were küla peal. Eks see olnud ta sündimisekoht, 
aga nagu teada, on ju muud tähtsad sündmused 
weel elus, mis inimest ühe koha külge köidawad, 
Ehk juba hommikulaul pea läbi oli lauldud, kos- 
tis kellade. heli weel ülewalt tornist kirikus olijate 
kõrwu. Räägiti sedagi, et wana Tõnu olla mõni- 
kord ennast unustanud ja kui teda poleks keelatud, 
oleks helistanud kogu jumalateenistuse aja. — 

Jumalateenistuse ajal istus ta altari taga kiwi- 
simsul. Seda ci pandud tähele, mllal ta sinna 
läks, aga seda nähti alaii, kui ta sealt wälja tuli. 
Wõi ta muidu oleks wälja tulnud, kui poleks seda 
nõudnud ametitalitus: igakord ilmus ta, kui aulik 
õpetaja-herra altarisse astus, et wiimase eest awada 
ust, ja ta tuli ka kirikukotiga. Iga mehe peako- 
hal raputas ta kellukest, ni et inimene, kui ta 
tahtis wabaneda tüütawast kellukesest, pidi kotti 
panema kopika Sellega oli Tõnu ka rahul ja läks 
edasi. Ta teadis iga inimest koguduses, kes hel- 
delt, kes wisalt kotiraha annab, ehk kes jälle on 
hoopis kitsi. Ka oli ta walmis mõnele lapsele ko- 
tiga kolm korda pähe lööma, kui aga Wanem näi- 
tab lapse pea peale näpuga. Seda tehti sellepä- 
rast, et tuima peaga laps siis saaks jugemise ruttu 
kätte. — 

Ja wana kellamees Tõnu korjas kirikukotiga 
aasta kohta palju raha. Kuskil mujal koguduses 
ei korjatud kotiga nii suurt summa ja mitmes ko- 
guduses olid korjamisekotid hoopis ära kaotatud. 

Juhisaarel oli alles tänawu ehitud koguni uus kott 
ja kellamees Tõnu lasknud oma kulul tale ümber 
panna rohelised siidipaelad, Need maksnud kül! üks 
kolmandik ta palgast, aga ometi rõõmust läikis ta 
silm korjates uue kouga. 

Tõnu oli naisemees, kuna teda ometi noore» 
sooga ei oldud rõõmustatud Ta elas kodus naisega 
urisemata ja nurisemata, nagu poleks nad ühelei- 
walisedki Seda wõis kül! rumaluseks ja tuimuseks 
nimetada, sest õige abielupaar peab ikka wahest 
sekka ka tülitsema, nagu päiksepaiste sekka tuleb 
wahel pikset ja rahet, Pärastine leppimine on siis 
kahekordselt hea ja muudab wana õnne uuesti nii 
elawaks 3 

Laialt tunti wana kellameest Tõnu Ühtemoodi 
käis ta alati rides ja paraku ei sundinud teda üli- 
konda muutma ei suwine soojus ega talwe külm. 
Hall kaabu peas ja samakarwaline pikk kuub ja see 
oli kõik. West, kuub, püksid pea kellegile silma 
ei puutunud, sest kuub oli ümbert kinni punase ja 
hallitriibulise wööga Kui ta kõndis, astus ta tasa 
ja ettewaatlikult. Sellepärast ei tulnud palju ette, 
et teda oleks nähtud komistawat ja ta ise olla kin- 
nitanud, et ta wõita oma sammudega karwa pealt 
wälja heina- wõi põllutüki pikkuse. 

Kaugelt tunti Tõnu ta hallist palitust ja käi- 
misewiisist . Lapsed jooksid igakord tuppa tuljat 
teadustama ja kuskil ei wõetud kellameest külmalt 
wastu. Ta jutustas õige plaanilikult ja ehk ta küll 
kõneles kaunis palju, ei nimetanud teda keegi lebise- 
jaks. Head nõu mõistis ta anda, ja kui wähegi wõi- 
malik, oli ta tuttawat kohe walmis aitama. Tat käis 
ka oma ajaleht. Paljud panid seda tale pahaks, et 
wana inimene tegemist teeb ilmalikkude asjadega ja 
mõni laitis tale seda otse suu sisse. Tõnu aga tähen- 
das waikselt, et ta sellest ometi lahkuda ei wõida. 
, . x Ta parkis ka lambavahku ja sellepärast oli tal 
ligimistega läbikäimisi. 

Tähendatud pühapäewa hommikul oli Tõnu 

enne päikest jalul. Ta käis tiitsesti toast õue ja jälle 
tuppa tagasi. Rõõmsat lindude laulu ei pannud ta 
tähele, kuskil kohal ei leidnud ta parajat püsi. Mingi 
hirmus seletamata asi näis rõhuwat ta rinda, peleta= 
wat und, sest nii Wara poleks weel tarwis olnud 
tõusta. 

Waewalt oli päike oma kuldkiired kaugelt idast 
laotanud üle ilma, mis ulatasid ka kuni kellamehe 
majakeseni, kui Tõnu oma harilikus ülikonnas teele 
astus. Wana eidekene oli waewalt tõusnud ja küsinud, 
kuhu ta täna hommikunii wara läheb, miks ta homs- 
mikust ei söö, aga wastust ta ei saanud. See sellest 
ka midagi ei mõtelnud, waid algas kõige waiksema 
meelega oma igapäewast toimetust. 

Tõnu hinge rõhus ränk koorem. Täna sai 25 
aastat täis, mil ta esimest korda pihku wõttis Juhi- 
saare tornikellade nöörid. Eila oli tale teada antud, 
et ta tänasest päewast saadik on lahti kellamehe 
ametist ja kolmandaks oli koguduses määratud täna» 
seks pühapäewaks õpetaja wastu salaleping. Kolm 
naist pidid kinni wõtma kirikusse tulija noore õpe* 
taja, kuue seljast ja kaelalapid eest ära kiskuma ja 
kellamees ei pidanud kolmat korda siis, kui õpetaja 
oma toast wälja astub, ka mitte kiriku kellu he- 
listama. 

Leping oli saladus ja üksnes ta osalised tead=- 
sid seda. Niiwiisi koguduse eest teotatult ei kõlba 
ta enam waimuliku ameti peale. Teotuse korda- 
saatjaks olid naised määratud, arwates, et naiste peale 
mingi kohus ei hakka. 

Kellamees jõudis paksust metsast wälja. Tee, 
mida mööda ta nüüd läks, käis kõrget seljandikku 
mööda, mille peal kaswasid wäheldased kadakapõõ=- 
sad. Kõik hingas pühapäewa hommiku waikuses. 
Kaste säras põõsastel ja rohul, wahest nagu kuld ja 
kallid kiwid, wahest jälle nagu nutja silmawee pisa= 
rad. Jalakäija ehmatas jänese põõsast üles. Arg 
loom lõi esmalt püsti ja jõoksis siis, litsudes kõrwu 
selja wastuj põigiti üle tee. 


Rahwas aga usub jänese üle tee jooksmist 
pahaks ennustuseks. 

Tee läks järwe ääre, millest Juhisaare jõgi 
wälja jookseb Enne oli kellamees jäänud siin kohal 
seisatama waadeldes nõiduslikku ilusat looduspilti. 
Päikese kiired helkisid järwe pinnalt muutes seda 
mitmewärwiliseks. Wahest ta näitas olewat nagu 
põlew meri, millest üles karglesid tulekeeled, seal 
oli ta jälle hõbeda karwaline, milles särasid tuhan- 
ded kuldpeaga naelad. 

Kui hommikune tuul pani ta pinna liikuma, 
siis paistis nagu oleksid wetewaimud pidutsenud, 
igal ühes peas puhtast wahust walge kroon. Lained 
tulid ülewalt järwest ja lagunesid kohisedes wastu 
kiwilist kallast. See kohin oli aga selge kõne, mis 
igamees sel kombel mõistis, missugune oli ta hinge 
seisukord. Waewatule ütlesid lained troosti, rõõm- 
saga nad weeretasid ühes rõõmulist wiit. Teine 
poolt kalda äärest paksust roost tõusid prääksudes 
pardid ja lendasid omale otsima hommikueinet. 

Täna hommikul ei seisatanud Tõnu järwe ääres. 
Wägise tahtis ta silm enne nähtud igawesti uut pilti 
waadelda, aga miski sund hoidis teda seda tegemast. 
Jäite tuli tale meele, kuidas ta ruttas põksuwa süda- 
mega 23 aasta eest esimest korda oma ametile, kui- 
das ta siis:oli tänasele hommikule nii sarnane. Sel 
korral oli ta terwis weel tugew ja meel rõõmus. 
Ta waaties hulga aega ja hüüd tungis ta suust: 
»Oh kui ilus sa oled, mu kodu!“ Aga täna! Ka neid 
mõtteid ei suutnud ta ära kanda. Ta katsus ära põge- 
neda järwe äärest wõimalikult ruttu. Järwe lained 
kohisesid ja sealt kostsid tale sõnad kõrwu, aga need 
poinud niisugused, nagu ta ikka oli harjunud kuulma 
ja mis ta hinges olid leidnud nii sõbraliku wastu- 
kõla, Ei — täna nad kõnelesid ähwardawalt, noomi- 
walt, aga ka nagu ärdasti tagasikutsuwalt. 

Tõnu jõudis jahedasse männiku. Siia ei pää- 
senud hommikuse päikese kiired ja siin ta wabanes 
ka rohkem närijast waewast, ehk lainete kohin 

polnud kõrwadest weelgi kadunud. Natuke oli 
metsa teed ja ta jõudis metsast wälja, enese ees 
nähes kirikut oma ümber seiswate majadega Ka 
sin walitses pühapäewa hommikune rahu — Kõrtsi 
seina ääres puhkas joodik ja ta oli hommikuse päi- 
kese kiirte mõjul kokku kiskunud, Päikese kiired 
tõid ta närtsinud kehasse uut elu. Ta liigutas ja 
ägas. 2 

Natuke maad joodikust eemal püherdas kõrts- 
miku emis pehmes liiwas, kuna ta ümber põrsake- 
sed rõõmsasti mängisid päikese paistel Kui hea 
sa oled, hommiku päikene! 

Võnu seisatas kiriku karjalautade taga kingul 
ja pühkis higi. Ta oli täna rutemini kõndinud, kui 
harilikult, aga praegu oli weel wara minna wõtmete 
järele 

Päikese kiired langesid eemal seiswa kiriku 
ja kellatorni akendele. Kukk ülewal torni otsas, 
mis Tõnule nii tuttaw ja mille ta kümnekonna aasta 
eest ise pani oma käega sinna üles, liikus rahutult. 
Tõnu meelest oli, nagu teeks ta äkitselt suu lahti 
ja kuulutaks ülewalt ilmale, mis praegu täidab 
kellamehe hinge. Aga kukk jäi wait. 

Pea kuuldusid kirikumõisa õuest hääled. Ini- 
mesed algasid oma harilikka toimetusi. Tõnu läks 
wõtmete järele 

Trepi peal lamas suur mustakirju õuekoer. 
Loom tundis kellameest, kui wana sõpra, kes iga- 
kord tale lahkesti käega pähe patsutas, ja tuli me- 
hele wastu Täna jõi Tõnu looma jalaga kurjalt 
ja kurwalt läks elajas puupinu taha ja ringutas laisalt. 

Kiriku wõtmed hoiti harilikult köögis naela 
otsas. Kellamees läks neid sealt wõtma, kui tüd= 
ruk Mari talle ukse wahel wastu tuli. Ilma et 
Tõnu oleks märganud teretatagi, ütles ta: 

»Anna wõtmed siia!“ 

»Oh, oh, nii wara juba. Mis sul on, sa ei 
ütle täna mulle tere hommikutki. Oled pahema 
jala enne woodist wälja sirutanud.“ 

Lõbus tüdruk naeris ja waatas lahke siniste 

silmadega wanamehele otsa. 
pAnna wõtmed siia !* kordas kellamees. 
, Wõi minagi neid keelan.“ 

Neiu ulatas wõuned Tõnu kätte. 

Wanamees läks wälja 

Täna oli tal palju raskem üles astuda treppisid 
mööda, kui barilikult ennemalt ja kui ta wiimaks 
jõudis keilakambri, tundis ta põlwedes nõrgestust. 
Ta tegi luugid lehti. Missugune tore wälj»waade | 
Kaugele, kaugele tungis ta piik üle metsade, külade, 
jõgede, järwede. 

Juhisaare kirikul oli ümberkaudu kõige pikem 
torn, sellepärast pakub wäljawaade sealt ka õige 
suurepäralist pilu = Kahekordselt hinge ülendaw oli 
see pilt seigel suwehomm:kul päewatõusu ajal. 

Juba hakkas inimesi tulema niihästi üksikult, 
kui ka saigakaupa. O'i weel wara. Inimesed sei- 
satasid puude wilus, wõtsid pead paljaks ja pühki- 
sid rätikuga higi. Mõned istusid paksude okstega 
wahtra warjule haljale murule jalgu = puhkama. 
Harwad läksid suitsenud ja musta kõrtsi - Igamees 
põgenes päikese kiirte eest, sest ta oli hommikuse 
jaheduse loodusest täiesti peletanud ja paistis palawalt. 

Kirikumõisas, õpetaja armsamas toas waewles 
ja ahastas noor õpetaja. Alles täna hommiku oli 
üks wanapoolne tüdruk, kes: harilikult kõik head 
ja halwad uudised kandis õpetaja -ette, tale jutus- 
tanud salalepingust õpetaja wastu. Esmalt oli sar- 
nane kõne õpetaja meelest kui nõrgameelse jutt, 
aga tüdruku mitmekordse kinnituse ja ise oma pi- 
kema järelemõtlemise peale märkas tema asja tõsi- 
dust ja sai aru ähwardawast hädaohust. Mis teha? 
Kirikuteenistust ei wõinud ta pidamata jätta ja abi 
polnud saada nii ruttu ka kuskilt, 


Ta kõneles asja oma haigele isale. 

See kahwatas. Nii walge, ei hall, kui ta pale 
ka oli, ilmusid sinna siiski punased plekid. Wanake 
pigistas oma käsi kõigest jõust ja liikmed krugise- 
sid, nagu oleks nad murdunud puruks. 

»Mis teha, isa?“ 

»Mis teha,“ kordas wanake täis wiha. ,Kris- 
tus rändas läbi waenlaste Kolgatale, aga tungis ka 
kuradite karjast läbi põrguhauda. Ka sina pead 
täis julgust oma waenlaste hulgast läbi pühakotta 
minema “ 

»Kuis ma jäksan — nad tulewad mu kallale 
ja teotawad mind,“ ahastas noormees. 

»Mine! Tungil Seisa kui Issanda sulane!* 
hüüdis wanake üliloomulikul ärituse toonil. ,Šiis 
ei tohi kurat wälja sirutada su järele oma käsi, 
Mine nüüd ruttu! Sa näed, ma olen jõuetu, ma ei 
saa sind aidata. Wõi puudub sul jalgus ja usk. 
Mine palu enne!“ 

Noormees tuli wanaherra woodi juurest ära, 
aga üle kirjutusetoa läwe ei jaksanud ta jalga tõsta, 
Siin oli ees üks wanematest wöörmündritest, kes 
teatas ähwardawat hädaohtu ettewaatamata sõna» 
dega ja seal juures noortmeest ka hoiatas. 

»1sa, mis pean ma tegema, ma ei julge minna!“ 
Nende sõnadega astus noormees uuesii haige isa 
juure. 

Isa oli aga selle aja sees oma esimesest äritu= 
sest wõitu saanud ja waatas üsna rahulikult poja 
otsa, 


»Ma tean, et sa ei julge,“ ütles wanamees, 
aga sellest ütelusest kõlas midagi, mis sarnast lau- 
set näis warjawat: ,Sul pole ju nii kõrgeid omadusi, 
et sinu pilk ja sõna wõiksid mässajaid eemale tõr=- 
juda. Aga waatame, kas meie abi ei saa. Kas 
oleks kuidagi üht wöörmündrit wõ:malik siia kut-: 
suda ?“ 

»Koorküla wöörmünder ongi siin.“ 

»Luha Jaak?“ 


Jah.* 

"Noh, see on wäga hea. Mine ütle, et ta, kui 
leiab, paar kolm wanemat wöörmündrit siia kutsub, 
aga kui neid poleks leida, siis ometi mõned, keda 
ta teab minu poole hoidwat. Saada köögi Mari 
Altsauna Hansule ütlema, et see ruttu torni läheb 
ja niipea kellad hüüdma paneb, kui walge räukuga 
suurel trepil lehwitatakse. Tule siis ise siia, ma ta- 
ban panna ennast riidesse ja katsuda kaasa tulla. 
Ma arwan, et kõik hästi läheb. Pane Issand talle 
tänaseks ise sõnad suhu!“ Wiimseid sõnu ütles wa- 
nake rohkem enesele. 

Warsti ilmus Luha Jaak kahe wana wöör- 
mündriga ja ühe külamehega kirjutuse tuppa. 

Wana õpetaja komberdas poja toetusel kirju- 
tustuppa. Wöörmündrid ei julgenud silmi waadata 
wanale waimul:kule. Nad kartsid neid pilke, mis 
neist wanadest wäiksist aukuwajunud hallist silmist 
tulid ja südamesse tungisid. Nad ei teadnud ka 
asjast õiete midagi selgesti, ainult paari sõnaga ja 
segaselt oli Luha Jaak neile jõudnud seda seletada... 
Ega ka temagi seda palju teadnud. Nad arwasid, 
et wana õpetaja-herra ise neid waljule noomitusele 
wõtab, et nad ongi need kõrge suuremad süüalu- 
sed. Kõige kaugemal ukse ääres seisis külamees. 
Ta ei teadnud ka midagi, aga ta oli õpetaja-herrale 
tuntud. | 

Õpetaja tegi aga hoopis lahke näo ja ütles 
häälega, millest pühadus, heldus, aga ka julgustus 
kuuldus: 

»Ah teie, armsad wennad, oletegi siis risti- 
koguduses weel truuks jäänud ja tulete aitama 
kuradi kawalaid wõrke tühjaks teha. Kiidetud olgu 
sa Issand — sul on weel selles karjas lambakesi, 
ehk küll oled saatnud meile ränga katsumise ja 
risti. . Aga sa tahad karjasega olla ja waenlased 
lüüa. Anna oma sõjameestele jõudu * Siis pööris 
ta wöörmündrite ja poja poole üteldes: , Sammu, 
Kurt, wöörmündrite wahel, ja wennad, kui teie 

näete, et keegi tahab tungida noore õpetaja kallale, 
siis lükake waenlased eemale. Kas Hans läks torn:?S 

Wanake sai tüdrukult, keda ta sinna kutsund, 
jaatawa wastuse. - 

»Noh, hea küll, lehwitage natuke enne trepil 
rätikut ja minge Issanda nimel. Ma saadan sind 
oma pilguga ja palun su eest * 

Wanake komberdas minema. 

Sel ajal, kui Kurt kirikumõisas ahastuses heit- 
les ja isaga nõu pidas, sündis kellakambris ka 
midagi, mida peab lugejatele jutustama, 

Alisauna Hans elas õpetaja maa peal ja leidis 
igapäewast teenistust kirikumõisas päilisena. Ta 
oli suur, tugew wanapoolne mees ja tegi tihti pur= 
jus peaga rumalaid tükke. Mitu korda oli õpetaja 
ta peale sedawõrd pahandanud, et teda ära ajas, 
aga oma tubli töö ja alandlikkude palwete läbi lei- 
dis ta jälle andeksandmist. Õpetajale oli ta täieste 
allaheitlik ja kuulis kõigiti ta sõna. 

Seesama mees rõõmustas wäga, kui tale aru 
toodi, et ta täna peab kiriku ,sisse lööma“. Tõnust 
ciolnud ta ilmaski suurt lugu pidanud, sest Tõnu 
ol ka kõrtsi juures ihaldatud wõõras oma õiglase 
meele ja magusa jutu pärast. Ta oli mõnikord 
Tõnule ka midagi halba ütelnud, kuid see ei laus 
sunud ise sõnagi wastu, waid. teised hakkasid ta 
eest seisma ja Hansu hirwitama. Sarnastel korda- 
det olita süda Tõnu peale täis, kuid muud midagi 
sellest wälja ei tulnud, Täna aga tahtis ta kella=- 
köie wana kellamehe käest ära tõmmata ja täie 
jõuga helistada, Eks see olnud ju õpetaja tahtmine ? 

Suure rutuga läks ta kellatorni. 

Kui Hans kellakambrini jõudis, seisis Tõnu 
rinnuli lati peal, mis põigiti oli pandud luugi augu 
kohale, ja waatas alla kirikumõisa poole. . Treppi- 
sid mööda üles ruttaja sammud äratasid kellamehe 
ta mõtteist. ; 

Tõnu nägu oli hirmus kahwatu ja tõsine, otse 
meeleäraheitmine paistis sealt. Sedawõrd oli nägu 

wõõras, et isegi Hans otse jahmatades seisma jäi 
ja meele ei tulnud teretamisekski sõna lausuda, 
Hans pühkis warukaga higi ja ütles nagu enesele: 
»Süll hakkas aga palaw.“ 

»Mis sa siitülewalt tahad?“ küsis Tõnu kurjalt. 

Niisuguse järsu küsimise peale ei osanud 
Hans midagi kosta. Natukese aja pärast kogus ta 
ennast ja kogeldas? . 

»Õpetaja-herra käskis mind täna helistada.“ 

»Mida sa helistad? Mina olen ju siin. Ja Tõnu 
kogu sirgus Hansu silmis suureks. ,Tee, et siit 
kaod !“ 

Ka Hans läks juba wihaseks. 

» Wõi sina oled minu ajaja. Õpetaja sind ei 
taha * 

»Wõi ei tahta! Tea, et ma tänasest päewast 
saadik 25 aastat olen kellasid löönud.“ 

«täna ei pea sa enam lööma.“ 

, See on minu asi,“ 

Hans sai ägedaks, sest kirikumõisa trepil leh- 
Witaii walget raukut. Mees astus kellade alla, et 
köisi pihku haarata. 

»Ära liiguta,“ müristas Tõnu hirmsa häälega 
ja ta astus ligemale. 

»Näe, kästakse helistada,“ ja Hans wõttis suure 
kella köie pihku. 

Ruttu käisid otsides Tõnu silmad ringi. Ja 
enne weel, kui harjumata mees jaksas kella ,hüüd- 
ma“ panna, kahmas Tõnu müäri ääres maas wede- 
lewa kellanööri pihku ja andis Hansule mööda pead. 
Hirmsas walus laskis mees ruttu nööri lahti, taga- 
nes paar sammu kahe käega pead kinni hoides ta- 
gasi ja — kukkus karjatades trepi august mööda 
trepiastmeid alla. Ta astus kogemata ise tagaspidi 
lahtise luugi kohta. Alt kostis hale ägamine ja 
appihüüdmine, aga seda ei kuulnud keegi peale 
Tõnu. Tõönu pea, kogu kirik, kogu ümbrus käis 
a ees hirmsa kiirusega ringi ja igal silmapilgul 
ras ta minewat ennast torniga ümber. Wahest 

näis kalduwat jõe poole, wahest kõrtsi poole rah= 
wahulga peale. 


Ka Tõnu nägi lehwiwat rätikut kirikumõisa 
trepil. 

Nüüd ilmus õpetaja, aga ta polnud üksi. Nagu 
iseenesest läksid wana keilamehe käed köite järele, 
aga ta kiskus nad kramplikult tagasi, 


Tõnu nägi, kuidas õpetaja üles torni poole 
waatas. Õpetaja jõudis oma seltslastega pühakoda 
piirawa aia wäriku wahele. Ta jai silmapilguks 
seisalama ja waatas jäile üles kellakambri poole. 
Tõnu mõistis, mis ta selle waatega ütles, ja see 
käis kui noapiste ta hingest läbi, Mingi prügi wõi 
lubjatükk kukkus suure kella pihta ja see sumises 
nõrgalt, nagu oleks ta mehele meelde tuletanud ta 
kohust, mis ta täitnud kakskümmend wiis aastat 
nii truuilt. ,Kas siis täna, oma juubelipäewal tõr- 
gud sa helissamast?“ 

Õpetaja jõudis kirikuõue peale. Äkitselt läk- 
sid naised aia juurest, mille kõrwal kaswasid wa- 
nad põlised wahtrad, suure kiirusega õpetaja kal- 
lale. Noor waimulik kahwatas ja ta huultele tun- 
gis nõrk appihüöe. Mehed astusid naistele tee 
peale ette ja ei lasknud neid edasi tungida. Ope- 
taja külge ei jaksanud keegi käit sirutada ja tal oli 
wõimahk minna tülitsejate ja käratsejate wahelt 
kiriku. . Wöörmündrite ja naiste ümher kogus roh- 
kesti inimesi, kes waljusti käratsedes wehkisid kätega, 

»Löö kirik sisse!“ hüüdis keegi alt ja näitas 
mütsiga üles torni poole. 

Tõnu pööris ümber. Tuul, mis lahtistest luu- 
giaukudest läbi tõmbas, liigutas kellanöörisid ja pu- 
hus nad nüüd õieti Tõnu ligidale 7 — 

Mees ei jõudnud enam pidada. 


Ja wõttis nööridest kinni ja helistas kõigest 
jõust — oma juubelipäewal. 5 

VII. 


Kaua helistas wana Kõõts, nõnda kaua, kuni 
raugesid ta käewarred. Nagu oleks iseäraline wägi 
kinni hoidnud kellanööre ta käte wahel, Kas pidi 
see siis olema tal wiimane kord ? 

Kui wiimaks märkas, et ta küll juba helista- 
nud, jättis ta järele. Siis ruttas wanamees tornist 
suure kiirusega alla. Ta ei pannud trepi juures 
ägawat meest tähelegi. Kirikusse ta ei läinud. Ki- 
riku esine plats oli tühi, juba oli alganud jutlus. 
Natuke seisatas Tõnu wahtrate warjus, siis ruttas 
ta nagu tagaaetuna koju poole. 

Kui 1õnu koju jõudis, ehmatas eidekene nä- 
hes ta segast ja kahwatanud nägu. 

»Mis sul on, mis on jubtunud?* küsis naine 
kaastundlikult, 

«Anna mulle süüa!“ ütles Tõnu wõera häälega, 

Eit pani laupäewa õhtust järele jäänud pudru 
lauale ja küsis laua otsa seisatama jäädes: 

«Miks sa nii wara kirikust koju tulid ?* 

Tõnu waatas kurjalt naise otsa. Pani lusika 
lavale ja ütles: ,Ma ei taha süüa. Lähen kodust 
ära,“ 

Ja ta läks, jättes imestajat naist sinna. 

Tõnu hullus mööda metsi. Iga tuulekohin, 
iga sahin kuskil põõsas nagu oleks tale midagi 
ütelnud. kuid neil kõigil olid sarnased sõnad suus, 
mis kui pigistasid terawate tangidega Tõnu südant. 
Wiimaks komistas ta puu juurte peale maha ja roi- 
dunud mees uinus raskesse rahutusse unne. 

Külm ja tugew wihm äratas kellamehe unest, 
Oli wist ammugi hakanud sadama, sest ümber- 
ringi kõwa maa peal olid suured weeloigud ja ta 
ise oli lige märg. Pilw oli wist üles kerkinud 
lõuna poolt ja sõudis pikkamisi tasasest tuulest ae- 
tuna põhja poole. Nüüd lahutas ennast pilwine 
taewas õhtukaarel ja alla wajuw päike waatas hoo- 
pis kurwalt jumalaga jätmiseks. Kui suur wahe 

oli hommikuse tõusmise wahel, sest Tõnu eest oli, 
nagu oleks ta süwe otsa maganud ja ärganud al: 
les hilisel sügisel. 

Uni ei olnud teda kosutanud. Wäsinult ajas 
ta enese istukile. Nüüd tundis ta, kuidas liikmed 
wärisesid külma käes. Ta kaisus meelde tuletada, 
mis päew see on ja kus ta praegu wiibib. Esmalt 
ci mäletanud, aga pea tulid sündmused meele, nagu 
läbi une. Täna oli tal 25 aastat kellamehe ametis 
täis ja selle nõuga läks ta täna torni, et jumala- 
teenistuse alguseks mitte helistada. Oi kui suur 
ja andeksandmata patt! Nagu tuli põletas see nüüd 
wana kellamehe südames 

Ta tõusis waewaga püsti, et liigutada külma 
käes tardunud liikmeid ja kauaks ta siis siiagi wõis 
jääda ? 

Ta käis natuke aega, kuna ta wälja jõudis 
kitsale teele. Ta läks seda mööda arwata mõni 
sada sammu, kui jalgtee tegi pöörangu. Siit kää- 
naku tagant paistis Tõnule kätte üksiolew Kuuse 
kõrts. Tõnu wõttis nõuks kõrtsi minna. 

See kõrts oli õieti kuulus, niihästi pahategude 
läbi, mis seal sündisid, kui ka oma mustuse ja 
halwa wiina poolest. Kes seda wõib teada, kust 
taewakaarelt oli kõrtsmik pärit, aga igatahes oli ta 
üks esimene kelm. Leti all seisid tal mitmed pu- 
delid, mõnedes tubakawesi, teised koguni selge 
weega täidetud, Nii andis ta wiina, kuidas keegi 
purjus oli, ja kui keegi julges ka aru saades nuris 
seda, siis wiskas kõrtsmik selle kõige õigemat teed 
uksest wälja. 

Kui Tõnu kõrtsituppa astus, ei pandud tulijat 
alguses tähelegi. Mehed olid kõrtsi leti ees ja 
kõrtsmik näitas neile midagi uut asja wõi kunstükki. 
Sarnaste kunstükkide peale oli kõrtsmik meister ja 
ta oskas neid teha paberi krockedega wõi wiltu ja 
haakidesse lõigatud puupulkadega mõnikümmend. 
Suurt uudist seal ei olnud, aga talumehed —tükki- 
sid rüsinal ligi. Seda silmapilku tarwitasid kõrts- 

miku sõbrad ja näppasid teistel rahakotid taskutest. 
Hakkas keegi taga kaebama, sellele tehti wäikene 
psaun“ ja wisati, kui ta 1se ei mõisinud minna, üle 
läwe. Pärast eneste keskel harutasid mehed, kui 
palju keegi saanud, aga kes singi tõtt ütles Ja 
siis jõid, tukkusid ja wahest sekka ka tülitsesid 
nad kuni hommikuni. 

Ni oli see elu siin enne käinud ja nii läks 
ka praegu. Inimesed sõimasid kõrtsi igasuguste 
nimedega. See näitas, nagu oleks nad kõrtsi põl- 
gajad aga nad läksid ise kohe sinna ja seal 
norutasid heameelega. Kõrismik kinnitas, et tema 
ei mõistwad muud moodi magada, kui istu- 
des. Mis woodisse puutub, siis olla ta kolme aasta 
kohta 5 tundi woodis maganud. 

Kõrtsis oli Tõnul miu tuttawat meestja peagi 
märkas üks neist wana tub'i kellameest, 

y»Ah sina ka siin, tule ligemale !“ 

Kõrtsilised waatasid Tõnu poole. 

»Ah, mis sind siia ajas,“ tähendas üks. ,Aga 
kuuldub, et noor õpeteja, wõi kes kurat olla sind 
Jahti lasknud. Oled ikka wist hea hulga aega 
treppisid mööda üles roninud ?“ 

Tõnu ci wastanud midagi. 

«Noh, sa ei taha rääkida, mis?“ mees astus 
ligemale. ,Aga kust sa siis tuled, pole sul hamba 
all kuiwa kohta. Hei, kõrtsipapa, anna wanale 
kellamehele naps wima, teeb südame soojaks “ 

Kõrtsmik kallas paksu klaasi wiina täis ja 
tuntud mees andis Tõnu kätte. 

Tõnu jõi, jõ: ja kibe wiin lagunes nagu tuli 
kehas laiali, 

»Lasku peale,“ tähendas Tõnu klaasi ära pan- 
nes, ,wõi ma nüüd sellepärast suren.“ 

«Noh, see teeb südame täis,“ ütles üks sasis 
habemega mees, »aga keda nad peaksid jälle pa= 
nema. Ega nüüd keegi neid niiilusasti lüüa mõista, 
kui sina.“ 


»Noh, mis sa nüüd ka tead! Oled sa kolmel 
aastal kirikukella kuulnud?“ pilkas üks noor täie 
kehaga mees, endist kõnelejat 

»Sina, sina oled wist püha Jüri,“ urises teine, 

»Pole sa meist palju parem. Kõrtsmik anna 
pool naela.“ 

Kui kõrtsmik wiina oli wälja kallanud, paks 
kus kõneleja seda Tõnule. 

Tõnu tõrkus. 

»Noh, see nüüd midagi teeb. Eks sul ole 
kahju, mis nüüd karta, ega sa enam papi kildas 
istu,“ 

Tõnu wõttis selle wastu ja jõi klaasi tühjaks" 

Ja Tõnu jõi külameeste käest õhtu jooksul 
weel palju wiina. 

Tuli paar uut kõrtsilist. 

Teine waatas otse, nagu tunnistades, Tõnu 
otsa ja läks siis ostis wiina. Ta tuli wiinaklaas 
käes Tõnu juure ja pakkus sellele, aga Tõnu oli 
juba päris purjus. 

»Ma tahtsin sulle midagi ütelda,“ rääkis wõõ- 
ras pool salaja, ,oled kuulnud ?* 

»Mida? ah, ah, ah, et mind kellamehe ames- 
tist lahti lasti, aga Hans sai mu käest ka hea piiraka.* 
»Waat' see'p see on, mees on surnud.“ 

»Ega mina teda surnuks löönud , 

»Ma ei tea, aga tohter ütelnud, et hoop meele 
kohta on elu wõtnud. Murtud käeluu poolest oleks 
ta wõinud elada sada aastat “ 

Purjus kellamees, nii purjus kui ta küllka oli, 
aimas asja tõsidust. 

»On see tõsi?“ küsis ta ahastades. 

»Tõsi küll ja sind otsitakse. . Wõib olla, tule- 
wad seda teed mööda tagasi, astuwad sisse ja wõ- 
tawad su kinni.“ 

Tõnu puges ilma tähelepanemata uksest wälja. 

Oli walge suweöö. Muidugi on ju ööd sel 
ajal walged, aga täna paistis üle metsa weel kulla- 
karwaline kuu: [Ilus öö! 

Pärast rasket wihma oli õhk muutunud natu= 
kese wilumaks ja jahe tuul puhus ja jahutas rutul 
rändajat. 

Aga Tõnule oli õhk soe ja tuul palaw kui 
saunaleil. 

Kuhu minna? Kuskil ei teadnud ta parajat 
paika. Hirmus piin näris ta südames ja hääl, mis 
rindus äbwardas, ei tahtnud waikida. Ta Jäks ilma 
eesmärgita üle kõrtsi eesolewa nõmmiku teise külge 
paksu metsa poole. Ta sai aru, et ta kinni wõe- 
takse, kohtusse wiiakse, kuhu ta elus polnud weel 
jalaga saanud, ja siis nagu mõrtsuk raudu pannakse. 
Nüüd mõtles ta weel midagi, aga ta ei jaksanud 
sellest isegi aru saada. Midagi hirmust pidi see 
aga küll olema, sest ta tundis, kuidas jääkülm higi 
katab la palet. 

Seal kuulis ta korraga kirikukellade heli. Ta 
kuulatas ja nad kõnelesid sõnu, mis Tõnu wäga 
hästi aru sai: 

Pea — kinni — mõrtsuk! — Pea — kinni 
mõrtsuk! 

Tõnu ei jõudnud enam püsti seista, sest ta 
põlwed olid nõrgad. Ta waatas kuu poole ja seal 
nägi ta kirikutorni kelladega. Kellad liikusid täie 
hooga, kuna neid surnunäoline Hans käima pani. 
Iga kord, kui kellad liikusid lahtise luugi poole, 
nägi Tõnu nende kõrasid ja need olid lihased inis 
meste keeled ja hüüdsid: 

Wõt—ke kinni mõrt—suk! Wõt—ke kinni 
mõrtsuk! 

Ta kuulis ka tee pealt wankri mürinat ja kei: 
lad laulsid: 

Pea—kinni mõrt—suk! Wõt—ke kinni mõrtsuk! 

Tõnu pani jooksu metsa poole. Ometi kõige 
wähemast täna ööse tahtis ta weel waba olla, sealt 
metsast ei wõinud teda öösel keegi leida, 

Ta oli juba jõudnud metsa ääre, kui kuu kerge 
pilwe tagant wälja tuli ja ümbrust walgustas harul- 
daselt selgesti. 

Tõnu ees seisis mees, suur, pikk, must mees. 

Tõnu seisatas. See on Wist tagaajaja, Ka 
wõõras seisatas ja waatas Tõnu poole. 1õnu kar=- 
jatas ja tõsts käed palumiseks, aga ka must mees 
tõstis käsi. 

»E!, ei, saa ei saa mind siduda!“ kisendas kel- 
lamees meelt ära heites ja tormas täie hooga wõõra 
kallale, Aga — ta kukkus otseti päewasest wih- 
mast korjatud sügawasse wcekraawi. küll ta rabe- 
les aga wälja ei jaksanud ta tulla, sest ta wõitles 
waenlasega elu ja surma peale. Wiimaks jäi heit- 
lemine soiku ja wana Juhisaare keilemees suri 'hei- 
deldes oma juubelipäewa ööl. Kuu peale laotus 
kerge pilw. 

Tuul puhus endist moodi, sirts siristas endist 
moodi, kõik oli jälle nagu ennegi. 


* * 
* 

Kurb oli kõne, mis õpetaja kahele lahkunule 
järele hüüdis. Kuhu waenlane inimese wõib wiia, 
näitas selgesti kogudu-ele kiriku endise kellamehe 
Tõnu lugu. Olgugi hulk aega kiriku - teenistuses, 
kuid ometi wõib hingewaenlane südamesse leida 
teed, kui inimene ise ei walwa. Ta saadab inimese 
kohutawatele patutegudele: Esmalt ei taha ta ju- 
malateenistuseks helistada, siis lööb teise inimese 
surnuks ja pärast, et ilmaliku nuhtluse käest pää- 
seda, teeb iseenesele otsa. ,Aga,“ hüüdis õpetaja 
lõpuks, »Issanda kohtu eest ei pääse ükski, ei pääse 
ka temagi.“ 

Tõnu hauaküngas kerkis surnuaia taha nende 
kalmude hulka, kes otsa olid teinud iseenda elule. 


